Тожикистонда ўнлаб газета таҳририятлари ва мухбирлик пунктлари муҳрланди Ынтымак Media Group\nТожикистонда ўнлаб газета таҳририятлари ва мухбирлик пунктлари муҳрланди\nСолиқ қўмитасининг ходимлари Хўжанддаги пойтахт газеталарининг таҳририятлари ва мухбирлик пунктларининг эшикларини муҳрлаб кетишди. Ўзларининг ҳаракатларини улар гўёки бу нашриётлар ўз ходимларининг иш ҳақларидан даромад солиқларини тўламаганликлари билан тушунтиришди.\nСолиқчилар шунингдек Хўжанддаги республика газеталарининг ўз мухбирлари солиқларни пойтахтда эмас, балки яшаш жойлари бўйича тўлашлари лозимлигини ҳам уқтиришди.\nТожикистон оммавий ахборот воситалари мустақил нашрларнинг Миллий Уюшмаси вакили ва Хўжанддаги “Азия-Плюс” газетасининг мухбири Мавлуда Рофиева гапига кўра, унга ҳаттоки Душанбега телефон қилиб, вазиятни тушунтириб беришга имкон беришмаганини айтади. “Улар дарҳол светни ўчириб, эшикларни муҳрлашди ”, — деб хабар қилди у.\nХўжанддаги Солиқ қўмитаси бошқармасининг ходимлари газеталар таҳририятлари ва пойтахт нашрларининг мухбирлик пунктларининг эшиклари “масала ҳал бўлгунга қадар” муҳрланганича туриши тўғрисида огоҳлантиришди.\nМиллий Уюшма Хўжанддаги солиқчиларнинг демарши туфайли махсус баённома тайёрланаётганлигини хабар қилди.\nТожикистон шу йилда матбуот эркинлиги бўйича жаҳон рейтингида 34та позицияга пастга тушиб кетди ва 150-чи ўринни эгаллади.


Муниса Ризаева хонандаликдан воз кечди! Энди у ўқитувчи?! » PopCorn.uz - Шоу Бизнес олами хақиқати\nМуниса Ризаева хонандаликдан воз кечди! Энди у ўқитувчи?!\nСана: 22.08.2015 4219 қайноқ\nОктябрь ойида яккаҳон концерт дастурини ўтказишни режалаштирган хонанда Муниса Ризаева янги ўқув марказининг фаолиятини йўлга қўйди ва унга “Сакраменто” номини берди. Бу номни бежиз танламагани аниқ. “Сакраменто” қўшиғидан хонанданинг ўзи ҳам илҳомланиб, бу номни янги ўқув марказига беришга қарор қилган бўлса ажаб эмас. Бу марказда ўзи ҳам дарс бериши маълум бўлди. Бироқ ўқувчилар уни ўқитувчи сифатида қандай қабул қилар экан? Наҳотки, Муниса хонандаликдан воз кечган бўлса? Бу гапларни ўқиб, орангиздаги баъзи кишилар “Мунисанинг навбатдаги пиари” деб тош отишга шайланаятгандир-а? Шошилманг, аҳир ҳаммаси энди бошланяптику...\nЯккаҳон концерт дастурига қизғин тайёргарлик кўраётганига қарамай, Муниса Ризаева янги тарона ва видеоклиплар устида иш олиб бормоқда. Яқиндагина радиотўлқинлари орқали шўх ва рақсбоп йўналишда куйланган “Сакраменто” таронасини тақдим этган эди. Мухлислар томонидан кутилганидан ҳам аъло даражада қабул қилинган бу композицияга, орадан кўп ўтмай видеоклип суратга олиш ишларини бошлаб юборди.\nМуниса Ризаева яратилаётган видео асарда ўқитувчи образида намоён бўлади. Сарвар Исаев режиссёрлиги ва Иззат Лутфуллаев операторлигида тасвирга олинаётган клипнинг сюжети айнан “Сакраменто” ўқув марказида бўлиб ўтади. Ушбу видеоклипни суратга олиш жараёнининг ўзи қизиқарли воқеаларга бой бўлди. Тайёр видеомаҳсулотнинг қай даражада бўлишини тасаввур қилаверинг.\nВидеоасарда Муниса Ризаева билан бирга, Муяссар Бердиқулова, Ботир Имомхўжаев, Элдор Қаюмов, Феруза Норматова, Муқаддас Саъдуллаева, Севара Солиева, Маъмур Султонов, Асқар Ҳикматов, Акбархўжа Расулов, Анжелика Эсимбетова, Шерзод Бин, Зуҳра Солиева ва бошқалар иштирок этишган.\nКишига юқори кайфият бағишлайдиган бу таронанинг видеоклипи ҳам барчага завқ улашиши тайин. Суратга олиш жараёнидан тақдим этилган фотосуратлар гапимизнинг исботи бўла олади. Демак, тез кунда “Сакраменто” видеоклипини биринчи сайтимиз орқали томоша қилиш имкониятига эга бўласиз. Шундай экан, биздан йироқлашманг!\nFarzona 23 8 2015 21:56\nJavohir 23 8 2015 21:57


36358 Ўқиш режими + -\nҲақ бир қавмни Ўз хизматида қоим қилди, бир қавмни эса Ўз муҳаббатига хос қилди. «Барчага – буларга ҳам, уларга ҳам Роббингнинг атою неъматларидан берурмиз. Роббингнинг атою неъматлари чекланган эмасдир».\nУшбу ҳикматда Атоуллоҳ Сакандарий Аллоҳ таолога муқарраб бандаларнинг икки хили мавжудлиги ҳақида сўз юритади. Уларнинг биринчи турини Аллоҳ таоло Ўз динининг хизматида қоим қилиб қўйган. Демак, бу бандалар Аллоҳ таолонинг шариати хизматида юради. Масалан, уламоларни олайлик. Улар қандай усул билан илм берсалар ҳам, мақсадлари битта: Аллоҳнинг шариатини башариятга етказиш. Шу боис уламолар китоб ёзиб, илм ўргатиб, устозлик қилиб, фатво бериб, инсонларнинг кундалик муаммоларига шаръий ечим кўрсатиб, авом халқни, ғайридинларни исломга даъват қилиб, илмга ва динга хизмат қилади. Аллоҳ ана шундай кишиларни Ўзининг шариатига ходим қилиб қўяди. Бироқ бу – улар бўлмаса, мазкур ишлар амалга ошмай қолади дегани эмас. Аллоҳ азза ва жалла – ҳеч нарсага эҳтиёжи йўқ Зот. Бошқа йўл билан ҳам бу ишларни жорий қилиб қўйиш У Зотга осон. Лекин Ўзига маълум бир ҳикматларга кўра, жумладан, бандаларининг манфаатини кўзлагани учун У Зот буни жорий қилиб қўйган. Масалан, У Зот бу ишни бандаларнинг кўнглига солиб қўйиб, «Шу кўнглингга солганларим орасидан топиб олиб, ишингни билиб қилавер», дейиши ҳам мумкин эди. Лекин Аллоҳнинг иродаси шуни тақозо қилганки, У Зот таоло дунё ҳаётида инсон зотини яратгач, уларнинг орасига доим муаллимларни, йўлбошчиларни жўнатиб, Ўзининг таълимотларини етказиб борган. Бу эса У Зотнинг бандаларига раҳматидир. Агар бу илоҳий таълимотлар бошқа йўл билан келса, улар машаққатга тушиб қолган бўлишар эди. Аммо ўзлари орасидан бир кишини, ўзларига ўхшаган, яшаш тарзи ўхшаш бўлган инсон бу вазифаларни шахсий намуна кўрсатиб, уларга ўзи риоя қилиб, ибрат кўрсатса, унга иқтидо қилиш анча осон бўлади. Одамлар «Шу инсон қила оляпти-ку, биз нега қила олмас эканмиз? Бизнинг ҳам қўлимиздан келади. Демак, биз ҳам шуни қила оламиз», дейишади.\nАслида Аллоҳ таоло инсонга бошқаларга иқтидо қилиш хусусиятини ҳам, эргашиш, тақлид қилиш хусусиятларини ҳам берган. Шунга кўра баъзи бандалар Аллоҳнинг хизматида бўлади. Аллоҳ таоло инсон зотини яратганидан то сўнгги пайғамбар – Расулуллоҳ соллаллоҳу алайҳи васалламгача пайғамбарлар юбориб турди. Бундан кўзланган илоҳий ҳикмат шуки, бу ўринбосарлар инсонларга диний таълимотларни етказиб туриши лозим бўлган.\nҲикматдаги иккинчи тоифага мансуб инсонлар биринчи тоифадан фарқли равишда, уларчалик хизматда қоим бўлишмайди, балки Аллоҳнинг муҳаббати билан машғул бўлишади. Бундай кишилар дарвеш, қаландар, сўфий, девона ва шу каби исмлар билан аталиб келинган. Бундай инсонларга эътибор берсангиз, разм солиб қарасангиз, ранги сарғайганини, юзлари сўлғинроқ эканини кўриш мумкин. Бундай зотлар тинмай Аллоҳ дейди, Аллоҳнинг муҳаббатида юриб, одамларга унчалик аралаша олмайди, дунёвий ишлардан четланган бўлади. Нима учун улар Аллоҳ таолонинг шариатига аралашишмайди? Чунки уларни Аллоҳнинг муҳаббати машғул қилиб қўйган. У Зотнинг муҳаббатида юришда ҳам турли хил даражалар бор, яъни бу зотларнинг ўзини Аллоҳнинг ишқига топшириш даражаси енгилроқ ёки ниҳоятда кучли бўлиши мумкин. Ҳаттоки оддий одамлардан бошқачароқ ҳолатда бўлиши, аҳён-аҳёнда нималарнидир ғўлдираб гапириши, оддий инсон тушунмаган нарсаларни айтиши, хуллас инсонни ҳайратга соладиган ишлар ҳам қилиши мумкин. Бунинг сабаби шуки, улар Аллоҳнинг муҳаббати билан ниҳоятда машғул бўлгани учун атрофидаги одамларнинг ҳолати уни қизиқтирмай қўяди. У ўзини тамоман Роббига топшириб, вақти-соатини кутиб, Аллоҳга етишадиган кунини кутиб юради, ташқи кўринишига ҳам, қилаётган ишига ҳам, дунё билан, дунёнинг махлуқотлари билан бўлаётган муносабати сусайиб кетгани учун, ўзидан содир бўлаётган гап-сўзларга, феълларга ҳам эътибор бермай қўяди. Демак, бу ҳам Аллоҳнинг тақсимоти экан. Илк дарсларда айтилганидек, бу ҳолат билан қоим бўлиш ёки тажарруд ўртасида ўхшашлик бор. Тажарруддагилар дунёдан батамом узилиб чиқиб, Аллоҳга рўбарў бўлишади, бошқа нарсаларга аралашишмайди. Сабаб билан қоим қилиб қўйилганлар эса ўша сабабларни ишга солиб, башариятга, динга хизмат қиладилар.\nБир инсон «Аллоҳга яхши ибодат қила олмаяпман, холис У Зотнинг розилиги учун ибодатга ажралиб чиқиб, фақат таҳажжуд ўқиб, Ўзига илтижо қилишни хоҳлайман» деса, демак, бу кишига тажарруд ёки шунга ўхшаш имконият берилибди. Дунё ишига аралашса, иш бузиляпти. Буни кўриб, «Демак, мен ажралиб чиқишим керак экан» деган хулосага келяпти ёки аксинча, кўнгли хоҳлагани билан имконият бўлиб қоляпти. Инсонлар унинг каломига муҳтож бўлиб турибди, «Бизни ислоҳ қил» деб сўраб туришибди.\nБунга уламоларимизнинг ҳаётидан ҳам мисоллар келтириш мумкин. Баъзилар бир муддат тажаррудда бўлади, аммо яна бир муддатдан сўнг инсонларнинг ақийдаси бузилиб кетганини, муаммолар кўпайиб кетганини кўриб, «Дарҳол хизматга тушишим керак» деб қоим бўлишади. Имом Ғаззолийнинг ҳаёти бунга гўзал намуна бўлган. У зот дастлаб илмга ниҳоятда берилиб, Аллоҳнинг муҳаббатида, узлатда ўн йил юрадилар. Кейин одамларнинг ақийдаси бузилиб кетганини кўриб, «Менинг бу қилаётган ишим ўзимдан бошқа кимга фойда келтиряпти?» дея, яна енг шимариб, ҳақиқий хизматга киришиб кетганлар ҳамда ҳаётининг ниҳоясигача илм билан, одамларга маърифат бериш, ботилга қарши курашиш билан шуғулланганлар.\nШу ўринда «Нима учун баъзи тоифа ундай, базиси бундай?» деган савол туғилади. Жавоб шуки, буларнинг барчаси Аллоҳнинг иродасидир. Нима сабабдан ҳамма хизматда қоим эмас дейилса, ҳамма хизматда бўлиб, сабабларга кўп суяниш оқибатида Аллоҳнинг муҳаббатидан узоқлашиб қолиш мумкин. Орамизда дарвешларнинг бўлиши Аллоҳнинг муҳаббатини эслатиб туради. Аслида Аллоҳнинг муҳаббати ҳар бир бандада ҳам бор. Лекин бу муҳаббат кимнидир хизматда қоим бўлишга ундаса, кимнидир таркидунё қилишга ундайди. Дин хизматида қоим юрганлар ўша дарвешни кўриб, Аллоҳнинг муҳаббатини эслайди. «Қачонгача инсонларнинг ташвишини қилиб юраман? Мен ҳам Аллоҳнинг муҳаббатида холи қолиб, мана шу дарвешлар ҳис қилаётган ҳаловатни, лаззатни ҳис қилиб юрсам бўлмайдими?» дейдиганлар кўпайиб кетса, ҳамма дарвеш бўлиб кетади, натижада илм, шариат ишлари қолиб кетади. Аллоҳ Ўз ҳикматига кўра шуни тақозо қилганки, бир тоифа илмда, шариат хизматида юради, бир тоифа эса Аллоҳни эслатиб, Аллоҳнинг муҳаббатида юради.\nЯна шундай ҳолат ҳам борки, баъзи бир сўфийлар илмда жуда кучли бўлишади, шариат илмини ҳам юқори даражада билишади ва айни пайтда тасаввуфни ҳам қаттиқ ушлашади. Улар ўзидаги илмни етказишга унчалик жон куйдирмаётгандек туюлар эди. Биз мутахассислар етишмаётганидан ташвишланиб, «Нега бу зотлар таълимга эътибор қилмас эканлар? Уч-тўртта яхши талаба чиқариб қўйишса, дарслар ташкил қилишса бўлмасмиди?» дер эдик. Бу ҳақда уларга мурожаат қилсак, уни адо этишни исташмас эди. Ана шундай пайтларда уларнинг нима учун бундай қилишларини тушунмас эдик. Кейин билсак, улар илмли бўлиш билан бирга тажаррудни, Аллоҳнинг муҳаббатини ҳам танлашган экан. Шу сабаб у зотлар бу ёқдаги ишларга аралашишмайди. Ўзлари холи юриб, сафар қилишади, устозларининг ҳузурларига боришади, кўпроқ холи бўлишни ихтиёр қилишади.\nУшбу мавзуни билишнинг яна бир самараси шуки, ўтилган ҳикматда айтилгандек, инсоннинг зоҳирига қараб ҳукм қилинмайди. Масалан, дарвешни кўриб, ҳар хил ҳукм қилмай, яхши гумон қилиш керак. Зоҳирда дарвешда баъзи камчиликлар кўринса ҳам, сочлари тўзиган, либосига қаралмаган ҳолатда юрса ҳам, Аллоҳнинг муҳаббатида юрибди деб, уларга нисбатан яхши гумон қилиш лозим экан.\nДемак, инсонларнинг ҳаммаси ҳам Аллоҳнинг муҳаббатида тажаррудда эмас. Аллоҳнинг муҳаббатида юрганлар ҳам бор, дин хизматида юрганлар ҳам бор. Шу билан бирга, бу икки тоифадан бутунлай бошқа ҳолатда юрганлар ҳам бор. Агар ҳамма нарса очиқ-ойдин бўлса, унинг ундайлиги, бунинг бундайлиги маълум бўлса, ўртадаги осийлар ҳам кўриниб қолган бўлар, уларга ҳукм чиқиб қолган бўлар эди. Аллоҳ таолонинг марҳамати шуки, У Зот фурсат берган пайтда инсонлар биринчи ёки иккинчи тоифа йўлини танлайди. Лекин бу неъматнинг бири берилса, иккинчиси берилмайди дейиш нотўғри. Аллоҳ таоло дин хизматида юрган инсонларга Ўзининг муҳаббати берилган зотларнинг даражасини бермайди дейиш мумкин эмас. Аллоҳнинг розилигига Унинг шариати хизматини қилиб ҳам етишиш мумкин, муҳаббатида юриб ҳам етишиш мумкин. Шу боис ҳикматнинг сўнгида мазкур оят келтирилган:\n«Барчага – буларга ҳам, уларга ҳам Роббингнинг атою неъматларидан берурмиз. Роббингнинг атою неъматлари чекланган эмасдир» (Исро сураси, 20-оят).\nДемак, иншааллоҳ, ҳар қандай ҳолатда ҳам бандага Аллоҳ таолонинг фазли бор.\nЮқорида айтилганидек, зоҳирий кўринишда кимдир жулдур юрган бўлиши, афтодаҳол кўриниши мумкин. Уларни кўриб, кимдир «Нега бу инсон менга ўхшаб динга хизмат қилмаяпти?» дейиши ҳам мумкин. Улар ўз масъулияти билан, ўзига юклатилган вазифа билан юришибди. Бундан мақсад – бошқалар ҳам ўзига юкланган вазифа Аллоҳнинг иродаси эканини билдиришдир. Бу ҳам мазкур ҳикматнинг самараларидан, фойдаларидан биридир.\nБир куни имом Бутийнинг оталари зиёратига ҳамма нарсадан тажарруд қилган, ҳеч нарсага эътибор бермайдиган бир дарвеш келибди. Бутийнинг оталари дарвешга ҳурмат кўрсатиб, худди шогирд устозининг олдида ўтиргандек суҳбатлашибдилар. Бу суҳбатга гувоҳ бўлган имом Бутий ўша дарвешга ҳавас қилиб, «Шайх, дуо қилинг, сизни ҳолатингиз бизга ҳам насиб қилсин!» дебдилар. Шунда у киши бу илтимосни ёқтирмай, «Нима қиласан бу ҳолатни? Агар бу ҳолатга тушадиган бўлсанг, одамлар гапингни тушунишмайди», деб жавоб берибди. Имом Бутий бу сўзларни эслаб қолиб, ўша йўлга кирмаган эканлар.\nМана, Аллоҳ таоло имом Бутий роҳматуллоҳи алайҳни шариат хизматига қўйиб қўйди. Шу сабаб, у зот қолдирган илмий меросни ўқиб, кўпгина масалаларни, ҳикматларни тушуна оляпмиз. У зотдан жуда кўп китоблар мерос қолди. Лекин фараз қилайлик, имом Бутий ўша дарвеш ҳолатида юрганларида нима бўлар эди? Ўша дарвеш айтганидек, сўзларини ҳеч ким тушунмас эди, умматга бу қадар катта хизмат қила олмаган бўлар эдилар.\nАллоҳ таоло барчамизга динининг хизматида қоим бўлишни ҳам, муҳаббатида юришни ҳам насиб қилсин...\n«Ҳар бир жон ўлимни тотгувчидир»\n12:03 / 02 апрель 2608\n23:45 / 01.05.2017 1214\n12:18 / 27.05.2018 697\nМуяссар фиқҳ 1-дарс. Фиқҳнинг таърифи, масдарлари, мавзуси ва навлари\nФИҚҲНИНГ ТАЪРИФИ, МАСДАРЛАРИ, МАВЗУСИ ВА НАВЛАРИ Фиқҳнинг луғавий ва шаръий маъноси «Фиқҳ» сўзи луғатда дақиқ фаҳмни англатади. Шуайб алайҳиссаломнинг қавмлари давоми...\n03:18 / 31.07.2018 1067\n17:20 / 05 август 39\n14:34 / 04 август 96\n20:00 / 03 август 570\n10:33 / 01 август 177\n14:31 / 31 июль 191\n11:17 / 14 январь 78725


Сайфулислом Қаззофий президентликка қайтадан номзод бўлди | Azon.uz - Ахборот-таҳлилий портал\n873 12:35 03.12.2021\nЛивиянинг Сабҳа шаҳри суди мамлакатнинг собиқ раҳбари Муаммар Қаззофийнинг ўғли Сайфулисломни 24 декабрь куни бўлиб ўтадиган президент сайлови учун номзодлар рўйхатига қайтадан киритиш ҳақида қарор чиқарди. Бу ҳақда ТАССга унинг адвокати Холид Зайдий маълум қилди.\nМарказий сайлов комиссияси 24 ноябрь куни президентликка 98 нафар номзоддан 25 нафарининг ҳужжатлари номзодлик шартларига тўғри келмаслигини айтиб, уларни номзодлар рўйхатидан чиқариб юборди. Четлатилганлар орасида Сайфулислом Қаззофий ҳам бор эди.\nУ сайловда қатнашиш учун 14 ноябрда ҳужжатларини топширган, ўшандаёқ мамлакатнинг баъзи ҳудудларида норозилик билдирилган эди.\nСайфулислом Қаззофий 1972 йилда туғилган. У Швейцария ва Британияда таҳсил олган, отаси даврида Ливиянинг Ғарб давлатлари билан ташқи алоқалари бўйича шуғулланган. Отаси ағдарилгандан сўнг қисқа вақт қаршилик ҳаракатини бошқарган, аммо 2011 йил охирида қўлга олиниб, судланган. 2017 йилда у Ливия ҳукумати эълон қилган амнистия туфайли озод этилган.\nЛивия ТАСС президент сайлови Қаззофий


«Дубинкага йиқилдингизми? Бошқа йиқилманг». Бобомурод Абдуллаевнинг...\n19.03.2018 11:47 0 4463\n15 март куни Тошкент шаҳар судида журналистлар Бобомурод Абдуллаев ва Ҳаётхон Насриддинов, шунингдек, тадбиркорлар Шавкат Оллоёров ва Равшан Салаевларга нисбатан ЖК 159-моддаси 4-банди (конституцион тузумга тажовуз қилиш) бўйича очилган жиноий иш юзасидан иккинчи суд йиғилиши бўлиб ўтди. Бу ҳақда «Газета.uz»га таяниб «Дарё» хабар берди.\nДастлабки тергов натижаларига кўра, Бобомурод Абдуллаев мухолиф «Ўзбекистон халқ ҳаракати» функционери бўлиб, унинг етакчиси Салой Мадаминов (Муҳаммад Солиҳ) билан тил бириктирган.\n2002 йили Абдуллаев Ослода инсон ҳуқуқлари ва сўз эркинлиги бўйича конференцияда бўлган. У ерда журналист Ўзбекистон ҳуқуқ-тартибот идоралари томонидан ўта оғир жиноятларда айбланиб қидирувга берилган Муҳаммад Солиҳ билан учрашган. 2003 йили Абдуллаев шериклари билан бирга «Озод Овоз» сайтини яратиб, у ерда шеър, ҳикоя ва очеркларини чоп эта бошлаган.\n2006 йилдан Ўзбекистонда бир қатор мустақил чет эл оммавий ахборот воситаларини лицензиядан маҳрум қилиш, аккредитациясини бекор қилиш («Озодлик» радиоси шулар жумласидан), шунингдек, стрингерлар ва фрилансерларни «Ўзбекистондаги сиёсий вазиятни издан чиқаришга қаратилган иғвогарона ва бирёқлама материаллар учун» жиноий жавобгарликка тортиш бошланди. Абдуллаев «Озод Овоз» сайтидаги фаолиятини вақтинчалик тўхтатди ва «Туркистон-пресс» агентлигига шарҳловчи бўлиб ишга жойлашди, кейинчалик эса «Урганч» футбол жамоаси матбуот котиби сифатида ишга жойлашди ва у ерда 2010 йилга қадар фаолият юритди.\nСолиҳ Абдуллаевга электрон почта орқали ёхуд «Skype» ёрдамида оғзаки равишда Ўзбекистон президенти, унинг қариндошлари ва шахсий ҳаёти, шунингдек, ҳуқуқ-тартибот структуралари раҳбарлари фаолияти ҳақидаги маълумотларни етказар эди. Бу маълумотлар асосида Абдуллаев мақолалар тайёрлар эди.\n«Хатти-ҳаракатларининг қонунга зидлигини билган ва Ўзбекистон ҳуқуқ-тартибот органлари томонидан таъқиб қилиниши мумкинлигидан чўчиган Абдуллаев бошқа шахсларнинг дахл қилиш имкониятини чеклаш мақсадида ўз почтасини парол билан ҳимоялаган, ҳар бир мақолани юборганидан сўнг жўнатилган хатларни ўчириш йўли билан тозалашни амалга оширган», — дейилади айбловда.\n«Ўз жиноий фаолиятини давом эттирар экан, Абдуллаев ижро ҳокимияти органлари, хусусан, уларнинг конкрет раҳбарлари фаолияти, шунингдек, Ўзбекистон президентининг шахсий ҳаёти ҳақида маълумот олиш манбаларини кенгайтириш мақсадида бир неча кишининг ишончига кирган, — дейилади айбловда. — Улар Абдуллаевга ёлғон ва иғвогарона маълумотлар топиб беради, бу билан «Усмон Ҳақназаров тахаллуси остидаги мақолалар чиқишига кўмак беради. Булар — «Г.Каримова ва Тошкент бутиклари ўртасидаги молиявий муносабатлар схемаси фош этилди», «Каримов СНБ ва ДБҚни Ҳаётовпараст унсурлардан тозалашни тугатди», «Мирзиёевнинг ташаббусларини у тайинлаган одамлар саботаж қила бошлади», «Ўзбекистон МХХ раиси мансабига номзодлар ҳақида» ва бошқалардир».\nСўнг «Абдуллаев бошқа тарафдорлари билан «Ўрим» номи остида ҳарбий тўнтариш ўтказиш воситасида мамлакатда ҳокимиятни зўрлик билан эгаллашни мақсад қилган Мадаминов билан тил бириктирган».\nАйбланувчининг сўзларига қараганда, ўтган йилнинг 27 сентябрь куни соат 13:00 атрофида унинг уйи олдида, «Фрегат» қаҳвахонаси яқинида Абдуллаев олдига катта тезликда оқ «Nexia» келиб тўхтаган. Машина, ҳайдовчидан ташқари, икки нафар рус тилли бақувват эркак ўтирган. Улар ўзлари савол беражакларини, Абдуллаев эса жим ўтириши лозимлигини айтган.\n«Мени курсига ўтқизишди, ўнг қўлимни девордаги ҳалқага кишанлашди. Бу хонада ҳалқалар кўп эди — деворда, шифтда, ҳатто полда. Бу қийноқларга мўлжалланган махсус хона бўлса керак деб ўйладим», — таъкидлади Бобомурод Абдуллаев.\nЭркаклардан бири улар Абдуллаевга МХХ ҳақида фактлар беришини, сўнг у бу маълумотларни ўз мақолаларида ишлатиши мумкинлигини айтган. Журналист рад жавобини берди, мафия қўлидан ҳеч нарса олмаслигини, ички ахборотни текшириб бўлмаслигини айтган. Эркаклар уни камерага жойлаб, ўзлари чиқиб кетган.\n«Камерада мени деворга боғлаб қўйишди ва мана шундай ухлашимни айтишди. «Кичкинасига» ҳожатга чиқишим учун кичик пластик идиш беришди, «каттасига» чиқмайсан дейишди. Мен у ерда номаълум аҳволда — ярим ўтирган, ярим ётган, ярим турган ҳолда тун ўтказдим», — деб ўзининг асоратдаги биринчи кунини тасвирлади Абдуллаев.\n«Улар мен Усмон Ҳақназаров эканлигимни айтди. Мен буни исботлашни сўрадим. Улар чап қўлимни ура бошлади. 28 сентябрь пешинга қадар тўхтовсиз калтаклашди. Биринчиси чарчаганда иккинчиси бошлар эди. Пластик қувурга ўрганиб қолганимни айтиб, бита ва арқонга ўтишди. Товоним, тўпиғим, соним, орқамга уришди. Ҳушимни йўқотганимда устимдан совуқ сув қуйишарди», — деди Абдуллаев.\nСудланувчининг уқтиришича, у «Эрк» партияси бош котиби Отаназар Орифовнинг меҳмони бўлганида шу тахаллус остида ёзишга қарор қилган. Бош котиб, ўз навбатида, мақолалар унинг сўзлари асосида чиқаётганини пайқамаган:\n«Ўйлашимча, қийноқларга мўлжалланган ертўла МХХ тергов изолятори билан битта бинода жойлашган. Нега? Чунки мен тергов изолятори ва ўра ертўланинг ҳожатхоналари ва кафеллари бир хиллигига эътибор қаратдим. Улар мени шунчаки шаҳарга олиб чиқиб, «экскурсия» ўтказиб, яна орқага қайтаришган», — таъкидлади судланувчи.\nЖамият 18/04, 18:59


Цинепар® Ибу Кид – medu.uz – Дорилар ҳақида маълумотлар ўзбек тилида\nЦинепар® Ибу Кид\nHome Йўриқномалар Цинепар® Ибу Кид\nCINEPAR® IBU KID\nПрепаратнинг савдо номи: Цинепар® Ибу Кид\nёрдамчи моддалар: аравий камеди, сувсиз коллоид кремний диоксиди, сорбитол эритмаси, полисорбат 80, лимон кислотаси, натрий цитрати, сахароза, метилпарабен, пропилпарабен, карамель бўёвчиси, мультифрукт ароматизатори, гулсапсар мойи ароматизатори, тозаланган сув.\nЦинепар® Ибу Кид суспензияси таркибида оғриқ қолдирувчи ва иситмани туширувчи таъсирларга эга бўлган ностероид яллиғланишга қарши восита (НЯҚВ) бўлган ибупрофен сақлайди. Ибупрофен ЦОГ-1 ва ЦОГ-2 циклооксигеназа ферментининг носелектив ингибитори ҳисобланади, простагландинлар синтезини камайтиради.\nЯллиғланишга қарши самараси қон томирлар ўтказувчанлигини пасайиши, микроциркуляцияни яхшиланиши, ҳужайралардан яллиғланиш медиаторлари (ПГ, кининлар, ЛТ) ажралиб чиқишини пасайиши ва яллиғланиш жараёнини энергия билан таъминланишини сусайиши билан боғлиқ. Оғриқ қолдирувчи таъсири яллиғланиш жадаллигини пасайиши, бардикининни ишлаб чиқарилишини ва унинг альгогенлигини камайиши билан боғлиқ.\nЦинепар® Ибу Кид суспензияси иситмани туширувчи, оғриқ қолдирувчи ва яллиғланишга қарши таъсирларга эга ва иситмани, шу жумладан эмлашдан кейинги иситмани тушириш учун, қулоқ оғриқ, тиш оғриғи, тишларни оғриқли ёриб чиқиши, танадаги оғриқ, бош оғриғи каби оғриқлар, ва шамоллаш ҳамда грипп симптомлари, енгил ва ўртача даражадаги мушак оғриқлари, пайларни чўзилиши, ювенил артритда буюрилади.\nЦинепар® Ибу Кид суспензиясини бронхиал астма, эшакеми ёки аспирин ёки НЯҚВга нисбатан аллергик реакциялар бўлган пациентларга буюриш мумкин эмас. Уни шунингдек операциядан кейинги оғриқни даволаш учун ва ибупрофенга ўта юқори сезувчанлиги бўлган пациентларга қўллаш мумкин эмас.\nНожўя таъсирларни ривожланиш ҳавфи юқори бўлганлиги сабабли, ибупрофен ва аспиринни бир вақтда қўллаш одатда тавсия этилмайди. Цинепар® Ибу Кид суспензияси фуросемид ва тиазидларнинг натрий уретик таъсирини пасайтириши мумкин. Ибупрофен ААФ ингибиторларининг антигипертензив таъсирини камайтириши мумкин.\nАнамнезида МИЙни жиддий бузилишлари бўлган пациентларга, кўп чекадиган ва алкоголизмда Цинепар® Ибу Кид суспензиясини эҳтиёткорлик билан буюриш керак. Бронхиал астма ёки ўпкаларни сурункали обструктив касалликлари билан хасталанган пациентларга ибупрофенни буюрганда эҳтиёткорлик талаб этилади.\nЦинепар® Ибу Кид суспензиясини дозасини ошириб юборилиши жигарни жиддий шикастланишига ва баъзида буйракни ўткир тубуляр некрозига олиб келиши мумкин. Ацетилцистеин ёки метионин ёрдамида ўз вақтида даволаш муҳим аҳамиятга эга. Меъдани ювиш, ёки сунъий равишда қусишни чақириш, фаоллаштирилган кўмир қабул қилиш (болаларга бир кг тана вазнига 1-2 г) ёки осмотик сурги воситасини қўллаш мумкин.\nОлдингисиЦинепар® Ибу Кид Лайт13.06.2018


Ургут қишлоқларига Мирзиëев учун ясаниш талаби қўйилди\n21 март 2019, Тошкент вақти: 22:57\nУргут қишлоқларининг Мирзиëев ўтиши кутилаëтган катта йўл бўйида жойлашган ҳовлиларига 9 майга қадар фасадини ясантириш буюрилди.\nУргут марказидан ташқарида қурилаëтган янги савдо ва кўнгилочар комплексини 9 майгача тугатишга уринаëтган туман ҳокими бу бозорга элтадиган катта йўл бўйидаги қишлоқ уйларининг ташқи кўринишини бир хил қумсувоқ қилиб¸ бир хил рангга бўяшни буюрди. Мажмуа очилишига шахсан Бош вазир келади¸ деган иддао билан ҳоким уйма-уй юриб¸ ҳовлиси фасадини тузатмайдиганларни солиқларни ошириш ва узумзор ерларни тортиб олиш билан қўрқитмоқда.\nОзодликка мурожаат қилган ургутликларга кўра¸ шу кунларда маҳаллий ҳокимият 9 майгача қурилишини битказишга уринаëтган янги савдо ва кўнгилочар мажмуасига элтувчи йўл Жарқишлоқ ва Қолдиважар қишлоқларидан ўтади.\nОзодликка боғланган ургутликларга кўра¸ кейинги кунларда бу қишлоқлардан ўтувчи катта йўл ëқасидаги уйларга бирма-бир кириб чиққан ҳоким уй эгаларини ҳовлиси фасадини қумсувоқ қилдириб¸ бир хил рангга бўяшни буюрган:\n- Уч кун олдин Ургут ҳокими келиб¸ йўл ëқасидаги дарахтларни оҳак билан бўянглар¸ уйлар ташқи томонини цемент ва йирик қумни аралаштириб¸ кафель ранггига бўяйсан¸ деб кетди. Буйруғимни бажармаганларни налогга топшираман¸ деб қўрқитаяпти. Бу қишлоқдагилар узумчилик билан шуғулланади. Уларга ерингни оламан¸ налогни 20 фоизга ошираман¸ деб дағдаға қилди¸ дейди ургутлик суҳбатдош.\n“Кеча Тўрткўлдаги қурилишни тезлатиш учун вилоят ҳокимининг ўзи келди. Ҳаммаси бўл-бўл қилиб¸ қурилишни тезлаштириб ëтибди. Очилишга Бош вазир келармиш. Шунга Мирзиëев ўтадиган йўл бўйидаги 100 дан ошиқ ҳовлининг ташқи томонини бир хил қилиб бўяш керакмиш. Одамларда бунақа ясан-тусанга пул борми-йўқми¸ ҳеч кимнинг иши йўқ. Россиядагиларнинг кўпи қайтиб келиб¸ ишсиз ўтирибди. Узумчилик¸ майиз бозори ҳозир ўлган. Борлар ремонтни қилар¸ йўқлар нима қилсин? Қумсувоғи¸ камида 100 долларга тушармиш. Бу пул борда бор¸ йўқда йўқда. Қозонини сувга ташлаб ўтирганлар қанча қишлоғимизда” дейди Озодлик мухбири гаплашган фасади ясаниши керак бўлган уй эгаларидан бири.\nАниқланишича¸ оддий аҳоли норозилигига сабаб бўлаëтган ҳоким буйруғи Ургут туман марказидан 15 километр масофада жойлашган “Тўрткўл” маҳалласидаги катта қурилиш лойиҳаси билан боғлиқ.\nСамарқанд вилояти ҳокимлиги расмий сайтида февраль ойи охирида эълон қилинган хабарга кўра¸ Ургутнинг ушбу маҳалласида 1000 ўринга мўлжалланган амфитеатр, ҳаммом, 30 та савдо дўкони, учта маиший хизмат уйи, умумий овқатланиш шохобчаси, сунъий қопламали стадион, шунингдек, қишлоқ врачлик пункти қурилиб, фойдаланишга топширилиши режалаштирилган.\nМазкур қурилишга яқин манбанинг айтишича¸ айни кунларда бу лойиҳани тезроқ битказиш учун катта куч сарфланмоқда ва унинг очилиш маросимига шахсан Бош вазир Шавкат Мирзиëевнинг келиши кутилмоқда.\n- Бинолар ҳозир ҳаммаси битган. Маҳалла биноси¸ ҳаммом¸ ошхона¸ тўйхона ва 28 та дўконнинг ғишти кўтарилди¸ лекин кўпининг томи ҳали ëпилмаган. Шуларни битиришга ҳозир қаттиқ ҳаракат бўлаяпти. Ургут марказидан “Тўрткўл”га келадиган иккита катта йўл бор. Ҳозир шу йўллар ëқасидаги уйлар ва боғларни тартибга солишга ҳам буйруқ берилган. Лекин ҳозир ëғингарчилик сезони. Одамларни унча қистамаяпмиз. 9 майга яқин фасадлар ҳоким айтган рангга бўялиб¸ дарахтлар оқланиб¸ ариқлар ковланиб¸ кўзга хунук кўринадиган дарахтлар кесилиб¸ ҳамма жойга ишлов берилади¸ дейди Озодлик билан суҳбатда “Тўрткўл” мажмуаси қурилишига алоқадор расмий манба.\nБош вазир Шавкат Мирзиëевнинг 2009 йилги аҳоли пунктларини ободонлаштиришга оид қароридан сўнг йиллардан бери Ўзбекистоннинг аксар шаҳар ва қишлоқларида катта қурилиш лойиҳалари амалга оширилмоқда.\nМазкур қарор ижроси сифатида амалга оширилаëтган кўплаб қурилиш лойиҳаларининг ишга топширилишига шахсан Бош вазирнинг ўзи бориши анъанага айланган.\nБош вазир келадиган тадбирлар олдидан давлат муассасалари хизматчилари¸ қолаверса¸ ўқувчи-талабаларни оммавий тарзда мажбурий ҳашарга олиб чиқиш¸ Мирзиëев кортежи ўтадиган кўчалар бўйларини қаттиқ совуқ ëхуд жазирама иссиқда тозалатиш¸ хусусан¸ йўл бўйларидаги уйлар фасадини бўяб-бежаш ҳам¸ Озодликка келаëтган хабарларга қараганда¸ одатий ҳолга айланган.\nАвваллари асосан президент Ислом Каримовнинг Тошкентдан ташқари сафарларига қилинадиган бундай ясан-тусанлар¸ кейинги йилларда Бош вазир пойига ҳам қилинмоқда.\nШаҳар ва қишлоқлардаги халқ турмуш даражасини фаровон қилиб кўрсатиш¸ хўжалик ютуқларини бўрттиришга қаратилган бундай уринишлар¸ айрим ҳолларда¸ абсурд даражага етмоқда.\nХусусан¸ 2015 йил октябрида Бош вазир Мирзиëев келишига Фарғона вилояти Қўштепа туманидаги Шаҳартепа қишлоғидан ўтувчи автомобиль йўли четидаги пахтаси териб олинган чаноқларга қайтадан пахта елимлаб чиқилган эди.\nМаҳаллий ҳокимликларнинг давлатни бошқараëтганларни алдаши¸ Тошкентдан келадиган Каримов ва Мирзиëевларнинг ҳам бундай алданишга мойиллиги¸ Ўзбекистонда ҳам “Потëмкин қишлоқлари” қуриш анъанасини кучайтириб юборди.\n(Қиролича Екатерина II 1787 йилда Усмонли империясидан тортиб олинган Украина ва Қримга саëҳат қилганида¸ князь Потëмкин буйруғига мувофиқ¸ қиролича ўтадиган йўл бўйларида фаровон ва бахтиëр турмуш рамзи сифатида одам яшамайдиган сохта қишлоқлар барпо қилинган ва шундан бери “Потëмкин қишлоқлари” ибораси ҳукмдорларни алдаш учун қилинадиган кўзбўямачиликни англатадиган бўлиб қолган –таҳр.)\nМИБ ходимлари Наврўз байрамида ҳам аҳолидан қарз ундирди\nБухоролик ўқитувчилар: Наврўз байрами биз учун қимматга тушди\nҚурултой: "Нурсултон Назарбоев президентликдан ҳокимиятда қолиш учун кетди”\nSizdan Telegram: "Озодликка мурожаат қилганимдан 20 кун ўтиб менга Ўзбекистон фуқаролигини беришди"\n“Азиз дўстлар, бутун ўзбек халқини Наврўз байрами билан табриклаймиз!”


Афғонистонда НАТОнинг саккиз аскари ҳалок бўлди\nАфғонистонда рўй берган учта воқеада НАТОнинг саккиз аскари, жумладан, АҚШнинг етти ҳарбийси ҳалок бўлди.\nБу сўнгги ойларда халқаро коалиция кучлари бир кунда энг кўп талафот кўрган воқеа бўлди.\nРасмийларга кўра, Қандаҳор вилоятида йўл четига ўрнатилган бомба портлагани оқибатида америкалик 5 аскар ўлган.\nФараҳ вилоятида америкалик икки аскар Афғонистон армияси аскари кийимдаги шахс ўт очгани оқибатида нобуд бўлган.\nУшбу ҳужум учун масъулиятни толиблар ўз зиммасига олди.\nАссосиэйтед пресс ахборот агентлиги хабарига кўра, бу сўнгги бир йил давомида бир кун ичида америкалик етти ҳарбий ҳалок бўлган учинчи воқеадир.\nАйни пайтда, Афғонистон шимолида исёнчилар уюштирган ҳужумда халқаро коалиция кучларининг бир аскари ўлган.\n5 май куни Берлинда ўтказилган матбуот анжуманида Германия Мудофаа вазири Томас де Майзиер Афғонистонда бир нафар немис аскари ҳалок бўлганини маълум қилди.\n- Анча вақтдан бери, мен яна Германия жамоатчилигига кеча Афғонистонда бир немис аскари ҳалок бўлганини маълум қилмоқчиман. Аскарнинг бир неча дўстлари ҳам яраланган. Бу жуда қайғули ва бу хабар ҳаммамизни даҳшатга солди, деди Германия Мудофаа вазири.


Интернет фойдаланувчиси 8 соат мобайнида ағанаб кетаётган ликопчаларни сақлаб қолиш усулини излади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Интернет фойдаланувчиси 8 соат мобайнида ағанаб кетаётган ликопчаларни сақлаб қолиш усулини излади\t11:54, 18 ноябрь\tИнтернетда оммалашган Reddit форуми фойдаланувчиси ёпиқ турган ошхона шкафидан ағанаб кетаётган ликопчалар акс этган суратни ўз саҳифасига жойлади ва бошқа фойдаланувчилардан қандай қилиб идишлар синмаслигига эришиш мумкинлиги ҳақида сўради. Публикация муаллифи бу жумбоқни ечиш йўлини 8 соат излади. Бироқ бу изланиш беҳуда кетди, деб хабар беради “Вести”. Қайд этиш жоизки, Reddit`нинг бошқа фойдаланувчилари пост муаллифига астойдил ёрдам беришга уринди. “Шкаф ойнасини синдиринг, шундагина ликопчаларни асраб қолиш мумкин”,—деб ёзди фойдаланувчилардан бири. “Яхшиси уйингни сот, бу бошқотирмани ечиш ҳақида уйнинг янги эгаларпи ўйласин”,—деди “маслаҳатчи”лардан бири. Яна бир интернет фойдаланувчиси эса бутун ошхонани пар ёстиқлар билан тўлдиришни маслаҳат берди. “Бу шкафни ҳеч қачон очма”,—деди яна бир фойдаланувчи хазил аралаш. Бироқ, маълум бўлишича ҳеч бир маслаҳат пост муаллифига ёрдам бермаган. Сабаби у тармоққа жойланганидан 8 соат вақт ўтгач, интернет фойдаланувчиси “Мен уддасидан чиқолмадим”, деб ёзди.\nҚадимий ғорни замонавий, wi-fi ли уйга айлантирган одам\tОдноклассники, facebook, twitter…да қиёфангиз қандай?\tШаҳзода Матчонова ва Омар висол оқшомини нишонламоқда (Видео+фото)\t"Юлдузча" болалар телевизион танлови ҳакамларига эътирозлар билдирилмоқда\tНомзодлар ижтимоий тармоқлардаги сохта аккаунтларидан огоҳлантиришди\tХатамжон Кетмонов номидан ташкил этилаётган интернетдаги саҳифалар юзасидан расмий баёнот берилди Отправить


Oldingi maqola ЭЛДОР – “САМАРАЛИ ҚУРИЛМА” НОМИНАЦИЯСИДА ҒОЛИБ\nKeyingi maqola ЁШ КИТОБХОНЛАР БЕЛЛАШУВИ\nМаҳалла-таълим муассасаси-оила ҳамкорлиги\nМаълумки, Президентимиз Шавкат Мирзиёев шу йил 30 июнь куни ёшлар қурултойида қизлар тарбияси ҳақида алоҳида тўхталиб, улар билан фаол иш олиб бориш лозимлигини таъкидлаганди. Шунга асосан юртимизнинг барча маҳаллаларида, таълим масканларида хотин-қизлар қўмиталари томонидан «Қизларжон» клублари ташкил этилди.\nКлуб 7 ёш-дан 35 ёшгача бўлган ёш хотин-қизларни ихтиёрий равишда бирлаштириб, уларнинг касб-ҳунар эгаллаши учун шароитлар яратиш, бандлигини таъминлаш, ишбилармонлик қобилиятини ривожлантириш, ташаббусларини рағбатлантириш, интеллектуал ва ижодий салоҳиятини рўёбга чиқаришда ёрдамлашади.\nШаҳрисабз туманидаги Наврўз маҳалла фуқаролар йиғинида иш бошлаган мазкур клуб ҳам маълум бир меҳнат тури билан банд бўлмаган, айниқса, ижтимоий фаоллигини намоён эта олмаётган хотин-қизларнинг жамиятда ўз ўрнини топишида кўмаклашишга хизмат қилмоқда.\n- Маҳалламиздаги бир оила фарзандларининг ўқишдаги давомати жуда паст эди, - дейди маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Соҳиба Пардаева. - Бир неча марта “Қизларжон” клуби аъзолари ўз тенгдоши билан учрашиб, унинг коллежга бормаслик сабабларини ўрганишди. Уларнинг маълумоти асосида маҳалла фаоллари аралашуви билан қиз коллежга қайтди.\n- Клуб ташкил этилгач, дастлаб унга 3 нафар фаол қизимиз аъзо бўлган эди, - дея сўзида давом этади Соҳиба Пардаева. - Ҳозир уларнинг сони 10 нафардан ошди. Уларнинг ёрдами билан ўқувчи-қизлар ҳақида маълумотлар банкини яратганмиз. Қизларнинг оилавий муҳити, қизиқиши, имкониятлари, ҳаттоки фанларни ўзлаштириш бўйича таҳлиллари жамланган.\nКлубда, шунингдек, китоб тарғиботи, “оммавий маданият”нинг салбий жиҳатларини тушунтириш, кийиниш маданияти, эрта ва қариндошлар ўртасидаги никоҳга йўл қўймаслик бўйича қилинаётган ишлар эътиборга молик.\n- Оила муқаддас даргоҳ, шу боис уни асраш зарур, - дейди клуб фаолларидан бири – 100-мактабнинг 10-синф ўқувчиси Нозима Абдуғаниева. - “Тенгдош-тенгдошга сирдош” тамойили асосида дугоналаримиз билан ҳамкорликда иш олиб бораяпмиз. Масалан, ўқишга келмайдиган, ўз билганидан қолмайдиган қизларга яқин бўлиб уларнинг қизиқишлари билан танишаяпмиз ва клубимизга жалб этаяпмиз. Сентябрь-ноябрь ойларида “Ҳаё - энг латиф фазилат”, “Қиз боланинг одоби - унинг бойлиги”, “Соғлом турмуш тарзи тамойиллари” ва “Ўзбекона муомала маданияти” мавзусида давра суҳбатлари ва учрашувлар ташкил этдик.\nКлуб аъзолари томонидан маҳалладаги ёлғиз кексалар, боқувчисини йўқотганлар ҳолидан хабар олиш, рўзғор юмушларида кўмаклашиш, ҳовли-жойларини саранжом-саришталаб, тартибга келтириш, ҳашарлар, тозалик кунлари ўтказиш анъанага айланган.\nАлбатта, қизлар эртага она, оила бекаси, тараққиёт тиргаги сифатида ҳар томонлама баркамол бўлиши керак. “Қизларжон” клубларига ҳам бу борада алоҳида масъулият ишониб топширилганки, клуб фаолияти самараси ота-оналар, таълим муассасалари ва маҳалла мутасаддиларининг ҳам ҳаракатига боғлиқ. Акс ҳолда бу клуб ҳам “Ораста қизлар” тўгарагига ўхшаб номига тузилган, номига “ишлайдиган” бўлиб қолаверади...


ТИНЧЛИК ХОТИРЖАМЛИК -ОЛИЙ НЕЪМАТ — Zamaxshariy.uz\nТИНЧЛИК ХОТИРЖАМЛИК -ОЛИЙ НЕЪМАТ\nҲар бир инсон яшаши, Аллоҳга хотиржам ибодат қилиши, ишлаши учун тинчлик даркор. Ривоятларга кўра, Харим Наимдан Ҳажжож ибн Юсуф сўради: “Неъмат нима?” У “Тинчлик, чунки мен хавфсираган кишининг хаётидан манфаатланганини кўрмадим”, деб жавоб берган экан.Тинчлигини йўқотган юрт юлдузсиз осмон каби зимистон. Қанчалар унумдор ерлари, дов-дарахтлари, боғ-роғлари бўлмасин уларнинг ҳеч биридан манфаат ололмайди\nИбн Аббос р.а.дан ривоят қилинган ҳадиси шарифда айтилганидек, “Икки энг азиз неъмат бору, кўплар бунинг қадрига етишмайди, булар саломатлик ва тинчлик-хотиржамликдир” (Имом Бухорий ва Имом Термизий ривояти). Тинчлик қарор топган юртда хотиржамлик ҳукм суради, фарзандлар эмин-эркин камолга эришади, оқибатда, жамиятда ҳар томонлама юксалиш ва ривожланиш рўй беради.\nДемак, дунёда ҳаётнинг бир маромда давом этиши, халқнинг Ҳақ таоло буюрган ишларини мукаммал ва хотиржам адо этишлари учун тинчлик ва осойишталик лозим. Яратган Парвардигор Қуръони каримда ана шу тинчликни сақлаш ва қадрлаш вазифасини инсон зиммасига юклаб, Ислом дини тинчликка тарғиб қилишини, шайтоний йўлларга эргашмаслик лозимлигини таъкидлаб, шундай дейди:“Эй, имон келтирганлар! Ёппасига итоатга киришингиз ва шайтоннинг изидан эргашмангиз! Албатта, у сизларга аниқ душмандир”. (Бақара, 208).\nТинчлик ва хотиржамлик Аллоҳ таолонинг буюк илоҳий неъматларидан биридир. Қолаверса, барча эзгу ишлар рўёбга чиқишининг боиси ҳам осойишталикдир. Шундай экан, инсонлар нафақат мавжуд тинчликнинг қадрига етиб, шукрини адо этишлари, балки унга ношукрлик қилиб путур етказишдан ҳам сақланишлари лозим. Зеро, тинчлик ва хотиржамликнинг улуғ неъматлиги доимо кундалик хайриятларимизнинг бошида зикр қилинади. Шунинг учун ҳам Пайғамбар алайҳиссалом энг аввало инсон дунё ва охиратда тинч-омон бўлишликни сўраб, дуо қилишлик тўғрисида Абу Ҳурайра разияллоҳу анҳу ривоят қиладилар. Расулуллоҳ саллаллоҳу алайҳи васаллам: “Эй, Парвардигор! Дунё ва охиратда тинч ва омонда қилгин” деб қилинган дуодан кўра афзалроқ дуо йўқдир” дедилар (Имом Байҳақий ривояти). Айнан шу мазмунни Анас разияллоҳу анҳу ривоят қилган ҳадиси шарифда Расулуллоҳ саллаллоҳу алайҳи васаллам: “(Эй, Анас!) Аллоҳ таолодан дунё ва охиратда тинч ва омонда бўлишликни сўрагин. Зеро, сенга дунё ва охиратда тинч ва омонда бўлишлик берилса, нажот топибсан” дедилар (Имом Термизий ривояти).\nЯнгиариқ тумани “Шайх Жалолиддин Румий” масжиди имом—хатиби\nPrevious Post:ДЕҲҚОНЧИЛИК –УЛУҒ МАСЪУЛЯТ\nNext Post:ХАЛҚҚА ХИЗМАТ-ИСЛОМИЙ ФАЗИЛАТ


Мурожаатга эътиборсизлик масъулиятсизликдир: Буни ҳар бир раҳбар англаб етмоғи лозим - zarnews.uz\nМурожаатга эътиборсизлик масъулиятсизликдир: Буни ҳар бир раҳбар англаб етмоғи лозим\nФуқароларнинг мурожаатлари билан ишлашга муносабат ўзгарганини барчамиз кўриб, ҳис қилиб турибмиз. Бошқача айтганда, кўп вақт ёпиқ турган, биров тақиллатса-да очилмаган эшиклар бугун очилди. Раҳбарлар аҳоли билан юзма-юз мулоқот қилиш, уларни эшитиш, дардларини тинглаб, унга даво топишни ўрганмоқда. Маҳаллий раҳбарларку шу ерда, ҳатто пойтахтда ўтирган вазирлар, катта-катта идораларнинг раҳбарлари, генераллар, судьялар ҳам жойларга чиқиб, олис қишлоқларга бориб, сайёр қабуллар ўтказяпти, аҳолининг ҳаёт даражасини ўз кўзи билан кўряпти. Бу – Президент талаби. Бу – халқ давлат идораларига эмас, давлат идоралари халқимизга хизмат қилиши керак, деган тамойилнинг ҳаётий ифодаси.\nАммо, барибир айрим раҳбарларнинг дунёқараши ўзгариши қийин кечаётгани, янгича тартибларга мослашиши оғир бўлаётганидан ҳам кўз юмиб бўлмайди.\nСамарқанд вилояти ҳокимининг жойларда ўтказган сайёр қабуллари чоғида, шунингдек, виртуал қабулхонаси, телеграмм мессенжери ва бошқа манбаалар орқали келган мурожаатлар ижросига бағишланган йиғилишда шу ҳақда гап борди.\nВилоят ҳокими Э.Турдимов бошқарган йиғилишда қайд этилишича, вилоят ҳокимининг туман ва шаҳарларда ўтказган сайёр қабуллари чоғида тушган мурожаатларнинг аксарияти ижобий ҳал этилган бўлса-да, 121 таси белгиланган муддатда бажарилмаган. Жумладан, 2 июль куни Тойлоқ тумани ва 13 июль куни Каттақўрғон шаҳридаги сайёр қабулларда тушган мурожаатларнинг 8 таси, 27 июль куни Паст Дарғомдаги қабулдан эса 25 тасининг ижроси таъминланмаган. Бу мурожаатларни кўриб чиқиш ва ҳал этиш, асосан, сектор раҳбарлари, вилоятдаги бошқарма ва идоралар бошлиқлари зиммасига юклатилган.\nЖорий йилда иккинчи марта сайёр қабул ўтказилса-да, Паст Дарғомда мурожаатлар камаймаган. Бу гал 435 нафар фуқаро томонидан 506 масала юзасидан мурожаат қилинган. Мурожаатларнинг 375 таси шу туман аҳолисидан тушгани, 27 киши такрор мурожаат қилгани секторлар раҳбарлари ва штаб аъзолари уйма-уй юриб, одамларнинг муаммоларини ўрганмаётганидан далолат беради. Ҳатто, сектор раҳбарлари сайёр қабулдан кейин ҳам мурожаат қилган фуқаролар билан бориб учрашмаган. Мурожаатларни натижасини мониторинг қилиш бўйича вилоят ишчи гуруҳи фуқаролар билан суҳбатлашганда, уларнинг аксарияти сектор раҳбари кимлигини, сектор штаби қаерда жойлашганлигини билмаслигини, уларни ҳеч ким сўраб келмаганини айтган.\nШунингдек, вилоят ҳокимига виртуал қабулхона орқали келган мурожаатларнинг 19 таси, телеграмдан тушган 53 та масала ҳам мутасаддиларга йўналтирилганига қарамай, ҳалигача ҳал этилмаган. Ишонч телефони, вилоят телевидениесидаги “Очиқ мулоқот” кўрсатуви орқали билдирилган муаммоларга ҳам айрим раҳбарлар томонидан ечим топилмагани танқид қилинди.\nУмуман, вилоят ҳокимлиги томонидан йил бошидан буён рўйхатга олинган 45 минг 84 мурожаатнинг 255 таси бажарилмагани қайд этилиб, масъуллар огоҳлантирилди.\nВилоят ҳокимлиги томонидан ташкил этилган жамоатчилик назорат гуруҳлари яқинда Самарқанд шаҳридаги (халқ тилида “за линия” деб аталадиган ҳудудда) бир қатор маҳаллаларда бўлиб, аҳоли хонадонлари, ижтимоий соҳа объектларидаги шарт-шароитни ўрганди. Уйма-уй юриш натижасида аҳоли томонидан 1100 дан ортиқ муаммо билдирилди. Ушбу масалалар тегишлиги бўйича вилоят ва Самарқанд шаҳар ташкилотларига йўналтирилди. Афсуски, мутасаддиларнинг кўпчилиги мурожаатларга бефарқ қарагани оқибатида масалаларга ечим топилмаган.\nХусусан, ер тузиш ва кўчмас мулк кадастри давлат корхонаси Самарқанд шаҳар бўлими бошлиғи 111 та мурожаатнинг атиги 1 тасини ҳал қилган, қолганлари ўрганилмаган. Самарқанд уй-жой таъмир профессионал бошқарув ташкилоти раҳбарига топширилган 31 та, “Мароқанд обод” давлат унитар корхонаси директорига берилган 14 та, Самарқанд шаҳар прокурори зиммасига юкланган 8 та, шаҳар давлат солиқ инспекцияси бошлиғи масъул бўлган 8 та мурожаат эса ҳалигача ўрганилиб, ҳал этилмаган.\nЙиғилишда аҳоли мурожаатлари билан ишлашда камчиликларга йўл қўйган раҳбарларга нисбатан тегишли интизомий чоралар қўлланилиши маълум қилинди. Ҳар бир раҳбар юридик ва жисмоний шахслар томонидан билдирилаётган мурожаатларга алоҳида эътибор билан ёндошиши лозимлиги, зиммасидаги мажбуриятни бажаришга масъул эканлиги эслатилди.\nВилоят ҳокими йиғилиш якунида одамлар давлат органига ёки раҳбарларга шунчаки мурожаат қилмаслиги, балки муаммоси жойида ҳал этилмагани, маҳаллий раҳбарлар етарлича эътибор қаратмагани учун келишини таъкидлади.\n– Ҳар бир мурожаат ортида бир ёки бир неча кишининг бузилган ҳақ-ҳуқуқини тиклаш, адолатни қарор топтириш истаги, қийин вазиятдан чиқишда бошқаларнинг кўмагига муҳтожлик ётади. Бундай ҳолатдаги кишига ёрдам беришни нафақат раҳбарлик масъулияти, балки инсоний бурч деб қабул қилишимиз керак, – деди Э.Турдимов.\nТеглар: Мурожаат раҳбарлар\n15 суткага қамалган она-бола видеомурожаати ўрганилди\n“Шеф”, “бос”, “хўжайин” - раҳбарни қандай атаган яхши?


«Ўзбек валютасида бондларнинг муваффақиятли жойлаштирилиши том маънода тарихий ҳодиса» - Zamin.uz\n«Ўзбек валютасида бондларнинг муваффақиятли жойлаштирилиши том маънода тарихий ҳодиса»\nКеча Лондон фонд биржасида ўзбек сўмида номиналлаштирилган Samarkand Bonds облигациялари расман сотувга қўйилди. Шу муносабат билан расмий маросим ҳам бўлиб ўтди.\n“Дунё” АА ёзишича, унинг умумий ҳажми 80 миллиард сўм(10 миллион АҚШ доллари) бўлиб, қарзни узиш муддати икки йил ва йиллик ставкаси 9,5 фоизга тенг. Келиб тушган маблағлар Ўзбекистонда кичик ва ўрта бизнесни лойиҳаларини молиялаштириш учун “Ҳамкорбанк”да миллий валютада кредит линиясини очишга сарфланади.\nЛондон фонд биржаси бош ижрочи директори Нихил Ратининг сўзларига кўра, мазкур воқеа нафақат Ўзбекистондаги компаниялар ривожланиши учун қўшимча молиявий ресурсларни жалб этиш имконини беради, балки ўзбек миллий валютасининг халқаро имижини оширишга туртки бўлади. Молия вазирлиги Лондон сити ишлари бўйича вазири Жон Глен ўзбек валютасида бондларни муваффақиятли жойлаштирилишини том маънода тарихий ҳодиса деб атади.\nУнинг фикрича, Ўзбекистон ва биржа ўртасидаги ўзаро алоқаларнинг равнақ топиши икки давлат ўртасидаги савдо-иқтисодий ва инвестицион ҳамкорликни сифат жиҳатдан янги босқичга кўтаради.\nЎз навбатида Ўзбекистоннинг сармоявий ва мамлакатни халқаро капитал бозорга чиқиш имкониятларига бағишланган давра суҳбати ҳам ташкил этилди. Тадбирда инвестицион банклар ва жамғармалар, халқаро молия институтлари, Британия ишбилармон ва расмий доиралари вакиллари иштирок этди.\nХалқаро сармоядорлар мамлакатнинг суверен рейтинг олиш, давлат облигациялари ва корпоратив бондлар чиқариш бўйича режаларига қизиқиш билдирди. “Замин” янгиликларини “Twitter”да кузатиб боринг\n14-02-2019, 22:48, Иқтисодиёт\n14-02-2019, 11:27, Иқтисодиёт\n8-12-2018, 07:02, Иқтисодиёт\nЖаҳон банки Ўзбекистонга 500 миллион доллар кредит ажратди\n27-06-2018, 22:28, Иқтисодиёт\nЛондонда биринчи марта ўзбек сўмида қимматли қоғозлар билан операция ўтказилди\n28-05-2018, 16:55, Иқтисодиёт\n23-02-2018, 15:26, Иқтисодиёт


09:00 / 20.04.2019 2378 pdf Ўқиш режими + -\nБугун 2019 йил 20 апрель куни “Hilol-nashr” нашриёт-матбааси томонидан “Қуръони карим – Мусҳафи шариф”нинг навбатдаги нашри сотувга чиқарилди. Бу – Мусҳафнинг бешинчи бор нашр қилиниши.\nЭрта тонгдан “Hilol-nashr” нашриёт-матбааси дўкони яна одамлар билан гавжум. Аввал хабар берганимиздек, нашриётнинг марказий дўконида Мусҳафи шарифнинг навбатдаги нашри сотувга чиқарилди.\nБарча нашр қилинган китоб нашриёт дўконлари, шунингдек, ҳудудлардаги ҳамкор китоб дўконларига ҳам белгиланган ягона нарх – 31 минг сўмдан сотиш шарти билан тарқатилди. Эътиборли жиҳати шундаки, Мусҳафи шарифнинг нархи у чиқарилган кундан буён ўзгармаган ҳолда сотилмоқда.\nШунингдек, “Hilol-nashr” нашриёт-матбаасида чоп этилган Мусҳафи шарифнинг навбатдаги нашри бугун соат 09.00да барча филиалларда ҳамда онлайн сотувга чиқарилади.\nНархи: 31000 сўм\n*Телефон орқали буюртма қабул қилинмайди.\n«Ҳилол» нашриёти дўконлари:\n«Hilol» нашриёт-матбааси бош дўкони\nМанзил: Сўгалли ота, 5-уй (+99871) 216 29 27\nИш вақти: 09.00 – 18.00\nМанзил: Олмазор тумани, Сағбон (Фаробий) кўчаси,\n7-уй (+99891) 134 82 88\nМанзил: Шайхонтоҳур туман, Маннон уйғур кўчаси, 362-уй\n(+99897) 755 23 70\nМанзил: Наманган ш., А.Навоий кўчаси, 69-уй (+99869) 227 95 91\nМанзил: Андижон ш., Ўзбекистон кўчаси, 5-уй (+998 97) 706 29 27\nМанзил: Фарғона вил., Марғилон ш., Хонақо кўчаси, 3-уй\n(+998 97) 756 29 27\nМанзил: Самарқанд ш., Шоҳи Зинда кўчаси, 268-уй (+99891) 522 44 99\nМанзил: Денов ш., Мустақиллик кўчаси, 69-уй (+99893) 503 56 94\nМанзил: Урганч шахри, Амир Темур истирохат боғи худуди (+99893) 747 77 74, (+99897) 513 99 09\nҚуръон кириб борган, ўқиладиган ҳар бир хонадонга Аллоҳ таолонинг файз-барокоти ёғилиб туради. Аллоҳ таоло Мусҳафи шарифнинг навбатдаги ададини барча юртдошларимизга муборак қилсин!\n07:10 / 20.04.2019 1369\n09:40 / 20.04.2019 1779\n873 08:30 / 09.01.2019\n182 09:30 / 22.12.2020\n436 10:30 / 20.02.2020\n849 18:13 / 27.03.2019


Данияликлар дунёдаги энг кучли шамол турбинасини синовдан ўтказишди\n16:01 / 01.02.2017\nДаниянинг MHI Vestas Offshore Wind компанияси дунёдаги энг йирик шамол турбинасини қуриши ҳақида маълум қилди. У тажрибалар давомида рекорд даражада электр қуввати ишлаб чиқарган. Treehugger’нинг хабар беришича, турбина синовлари 2016 йилнинг 1 январь куни ўтказилган. Ўшанда бир сутка давомида 216 минг кВт*соат электр қуввати ишлаб чиқилган, бу эса мутахассисларнинг ҳисоб-китобларига кўра 7200та уйни таъминлашга етади.\nТурбина баландлиги 150 метр бўлиб, ҳар бир парраги узунлиги 90 метрга тенг. V164 турбинаси 25 йил ишлатишга мўлжалланган бўлиб, конструкциясининг 80 фоизи бу муддат якунига қадар ўзгартирилиши мумкин.\nУ соатига 15 километр бўлган шамолнинг минимал тезлигида ҳам қувват ишлаб чиқаради, бироқ энг қулай тезлик – соатига 40-90 километрга тенг. Бу эса турбина қўйилиши режалаштирилган Шимолий денгиздаги шароитларга айниқса мос тушади.\nДанияда минора бузилиши вақтида кутубхона устига қулади (видео)\n19:41 / 07.04.2018\n11:07 / 19.03.2018


Украина Россия билан авиаалоқани тўлиқ ёпиб қўймоқда\nУкраина 25 октябрдан Росавиациядан Украина авиакомпанияларига Россия санкциялари бўйича жавоб бўлмагани туфайли Россия билан ҳаво алоқасини тўлиқ ёпиб қўймоқда. Бу ҳақда Украина давлат авиахизмати хабарида маълум қилинган.\n“Бу чора барча Россия авиакомпанияларига қўлланади ва Россия авиацион мутассадилари томонидан Украина авиакомпанияларига киритилган тақиқловлар бекор қилингунга қадар амалда бўлади. Россия томонидан тақиқлов бекор қилингандан кейин санкцион рўйхатга тушмаган Россия авиакомпаниялари Украинага парвоз қила оладилар”, дейилади хабарда.\nУкраинанинг санкцион рўйхатига Россиянинг “Аэрофлот”, “Трансаэро”, “Уральские авиалинии”, “Сибирь”, “Россия”, “Оренбургские авиалинии”, “Ямал”, “Red Wings”, “ВИМ-Авиа”, “Газпромавиа” ва бошқа авиакомпаниялари киритилган.


Навоийдаги оҳак ишлаб чиқариш цехида ёнғин содир бўлди. Бир киши ҳалок бўлди, яна бир киши жароҳатланди - Ishonch.uz\nБош саҳифа Жамият Навоийдаги оҳак ишлаб чиқариш цехида ёнғин содир бўлди. Бир киши ҳалок бўлди, яна...\nНавоийдаги оҳак ишлаб чиқариш цехида ёнғин содир бўлди. Бир киши ҳалок бўлди, яна бир киши жароҳатланди\nФВВ ушбу ҳолат бўйича расмий маълумот берди.\nҚайд этилишича, ушбу ҳолат кеча 7 июнь куни тахминан соат 15:52да Навоий вилояти Кармана тумани, «Боғишамол» МФЙ ҳудудидаги “Zarafshon Golden Grооp” МЧЖга қарашли оҳак ишлаб чиқариш цехида технологик жараённинг бузилиши натижасида ёнғин келиб чиққан.\nМаълум бўлишича, ушбу ҳодиса оқибатида корхонанинг бир нафар ишчиси воқеа жойида ҳалок бўлган. Шунингдек, ёнғин жойида бўлган бир нафар ФВВ ходими куйиш тан жароҳати билан РШТЁИМ Навоий вилояти филиалига ётқизилган.\nФВВ оҳак цехи ёнғин\nАввалги саҳифаДўкондан 4 млн сўмлик кабелни ўғирлаган шахс 5 дақиқада ушланди\nКейинги мақолаФарғонада фермер хўжалиги раҳбаридан 500 доллар ундирмоқчи бўлган фирибгарлар ушланди


МХХ раисининг биринчи ўринбосари ҳибсга олинди. Раис қачон қамалади? | ДУНЁ ЎЗБЕКЛАРИ | Mobile Version\n02/10/2019 Ismat Khushev Демократия сабоқлари\n07/01/2017 at 12:19 AM (Edit)\nИшАК ни рухи чакирса, улса кутуламиз ИшАКни бизга берган Иноятидан (иноятовдан)\n06/30/2017 at 9:30 PM (Edit)\nBIZ HAR BIR KISHI QONUN OLDIDA JAVOB BERISHINI XOXLAYMIZ,KIM BO’LISHIDAN QATIY NAZAR. AGAR QONUNIYLIK TAMINLANMASA, QILGAN JINOYATLAR VAQTIDA JAZOLANMASA BOSHQALARGA IBRAT BO’LMAYDI. ENG YMAONI BOSHQALAR DAVOM ETIRUVRADI.\n06/30/2017 at 6:56 PM (Edit)\nҲайратдаман… Шу даражада виждонсизлик бўлиши мумкин экан-да? Давлат ва халққа хиёнат бундан ортик, бўлиши мумкинми? Яна МХХ эмиш. Худонинг қаҳрига учрагур, ифлослар!!!\n06/30/2017 at 5:50 PM (Edit)\nКамалмайди урток, райис узбекистонда об-хавони бузиб ташаши мумкин кулидан келади жуда катта кучга эга, Мирзиёевга осон булмайди!\n06/30/2017 at 5:48 PM (Edit)\nЭнг аввалам бор матонатингиз ва жасоратингиз учун қойил қолиб таъзим қиламан дейишдан олдин;\nСизни шу ёруғ дунёга келтириб,тарбия бериб адолатнинг уруғини юрагингиз тубига жойлай олган ота онангизнинг рухи поклари олдида тиз чўкиб таъзим қиламан.\nКейинги йиллар мобайнида Махфий хизмат салтанати ва унинг рахбарлари ҳақида дунёда бирон бир нашр сиз каби дадил ва матонат билан фош қилиувчи материаллар чиқара олишгани эмас.\nЁки хеч бўлмаганда “Исмат Хушевнинг баёноти бўйича хабар берамиз ва ушбу маълумотлар учун маъсулияти учун мутлоқ жавоб бермаймиз” деб ҳам нашр қилиша олишгани эмас.\nЭнди ҳаққоний мақтовлардан фактларга кўчсак;\nЧорак асрлик тарихимиз ғалвири сувдан кўтарилиб бошланди.\nЖўжаларни санайдиган кузимиз ҳам мана ниҳоят етиб келди.\nБиз бугун УЛУҒ ВАТАН УРУШИ ҳолатидаги даражадамиз.\nҲалқимиз ва Ватанимиз душманлари кундан кун аниқлашиб,тиниқлашиб бормоқда.\nВа ниҳоят ушбу улкан ва қудратли армиянинг бир неча қўмондонлари нариги дунёга жуфтакни ростлашди ёки бўлмаса сотиб қўйишмасин дейишиб хоинроқларни ўзлари зудлик билан ковушини тўғрилаб қўйишди.\nБу сир ҳам очилиши аниқ!!!\nЖаҳон тарихида бирон бир давлатнинг Хуфия хизмати бу даражада шарманда ва пораконда бўлмагани каби,бош раҳбари ўз хизмат вазифасида бу даражаги аниқ ва очиқ шармандачиликлардан кейин бирон сония ҳам қола олгани эмас.\nАввало ўз шаънини билган ГЕНЕРАЛ аллақачон ўзини пешонасидан отиб “ГЕНЕРАЛЛИК ШОН ШАРАФИНИ” сақлаб қолар эди.\nБуни фақат ҳақиқий Офицерлар тушунади!!!\nСизнинг МХХ раиси ва унинг махфий салтанати ҳақидаги туркум мақолаларингиздан кейин юқорида ёзиб ўтганингиз кўплаб ҳақиқатлар рўёбга чиқди.\nЖиноятчилар ўз айблари ва мудҳиш жиноятлари бўйича сўроқ беришмоқда.\nВа албатта уларнинг оғизларидан аллақачонлар Каримов,Мустафоев,Муллажоновларнинг номлари минглаб маротаба айтилиб улгургандир ҳам.\nСиз айтганингиз каби Рустам Иноятовнинг ҳам номи жаранглаб қолса ажабланишга ҳожат ҳам қолмайди.\nАслида ушбу ҳожатни Рустам аканинг ўзлари аллақачонлар йўққа чиқариб бўлдилар.\nМен қатор мақолаларингизни ўқий туриб сизнинг ич-ичингиздан Рустам Расуловичга бўлган ачиниш ва ушбуларни ўқиб ўз ҳатоларини тан олсинлар,тўғриласинлар,ҳалқимиздан кечирим сўрасинлар ниҳоят деган ўй ҳаёлларингизни сезиб тураман.\nХудди мана шундай эзгу ниятларингиз Ислом Каримовга ҳам,Бўритош Мустафоев ва Файзулло Муллажоновларга нисбатан ҳам мавжуд эди ва сиз билан биз узоқ кутдик уларнинг мардлик қилишларини.\nМинг бир афсус ва надоматлар бўлғайким улар ўзлари миниб олган кибр ва очкўзлик,ёвузлик ва иккиюзламачилик отларидан тушмасдан ўтиб кетдилар!!!\nБу улкан ва қудратли жиноий АРМИЯНИНГ ҳар бир қўмондони кетган вақтида мен жонажон ва қадрдон жаннатмакон Лангаримни эсламасдан иложим йўқ.\nБугунги кунда Сурия ва Афғонистон,Ироқ ва Ливия қолаверса бир замонлардаги Сталинград вайроналариданда вайронароқ ҳолга келтирилгин Лангаримнинг худди мана шу Иноятов,Парпиев,Мустафоев,Шомирзаев,Рашид Қодиров,Бахриддин Валиев,Қодиржон Ботировлар томонидан қўллаб қувватланиб Қуролов ва Ибодулло Мустафоевлар томонидан буткул вайрон қилиниб талон тарож қилинишига йўл қўйиб берилди.\nНафақат йўл қўйилди,балким уни химоя қилишга бел боғлаганлар қаматилди,сирли равишларда йўқ қилинди,қувғин қилинди.\nАлбатта мен ҳам сиз каби рустам Иноятовнинг бугун эрта ўз айбларини бўйнига олиб ҳалқимиздан бош эгиб кечирим сўрашларини ва ўз истак ҳоҳишлари билан исътефога кетишларини истар эдим.\nМен минг фоиз ишонч билан айта оламанки Шавкат Миромонович бу кишига тинч ва осойишта шароит қилиб берадилар.\nМардга мард кетадиган инсонлар,мен буни тарихий фактлар билан исботлаб бера оламан!!!\nНима бўлгани тақдирда ҳам УЛКАН БИР МУЗ,ҲАТТОКИ АЙСБЕРГЛАРДАНДА УЛКАНРОҚ МУЗ АЛЛАҚАЧОН ЖОЙИДАН КЎЧДИ.\n“ТУЯНИ ШАМОЛ УЧИРСА,ЭЧКИНИ ОСМОНДА КЎР” ДЕЙИШГАН.\nМинглаб миллионлаб кимсалар бугун ҳаловатларини йўқотишган,улар фақат ўзларини овутиш учунгина суд ва куч ишлатар идораларидаги муваққат турган креслоларида ўтиришиб “ҲОҲЛАГАН ЖОЙИНГИЗГА ЁЗИНГ “дейишмоқда ва ичларидан қиринди ўтиб турибди.\nЎша “ҲОҲЛАГАН” жойлардаги кадрлар аста секин кетиб бошлашди.\nРазолат ва жаҳолат,жиноят ва қабоҳат устунлари мажбуран йиқитилиб ўрнига адаолат устунлари тикланмоқда.\nАдлат ва ҳақиқат йўлидаги матонатли ва жасоратли толмас курашчи Исмат акамизга омонлик тилаб қоламиз!\nМиллатимиз ва ҳалқимизнинг,Ватанимиз ва Давлатимизнинг мард қаҳрамонини Яратган Эгамнинг ўзи паноҳида асрасин.


Ўзбекистонда коронавирус кириб келганининг 4-куни: шаҳар кўчаларида осойиш, хайрия акциялари кенгаймоқда\nKun.uz сайти коронавирус карантини билан боғлиқ вазиятни изчиллик билан ёритиб бормоқда. Навбатдаги видеодастуримизда ҳам карантин кунларидаги Ўзбекистон ҳаёти билан таништиришда давом этамиз.\n18 март, карантиннинг учинчи, вирус кириб келганининг тўртинчи кунидаги вазиятни ўрганарканмиз, ваҳималар анча камайгани, нисбатан осойишталик ҳукм сураётганини кузатишимиз мумкин.\nКоронавирусга чалинганларнинг барчаси айни пайтда пойтахтда бўлиб тургани учун ҳам табиий равишда пойтахтга кўпроқ эътибор қаратамиз.\nТошкент кўчалари сокин, тирбандликлар анча камайган, йўллар бўшаб қолгани бир қарашдаёқ кўзга ташланади.\nЖамоат транспорти, хусусан автобус ва метрода йўловчилар оз. Бу, албатта, талабаларнинг таътилга чиқарилгани, таълим тизими ходимларининг аксарияти ишга чиқмаётгани ва пойтахтга меҳмонлар келиши камайиши билан боғлиқ.\nТалабаларнинг қайтиши билан боғлиқ муаммо кузатилгани, йўлкиралар ошиб кетгани ортидан бир қатор вилоятлар ҳокимликлари автобуслар ва бошқа турдаги транспортлар билан бепул ташишни йўлга қўйди.\nБу борада дастлаб Қашқадарё вилояти ташаббус кўрсатган бўлса, кейинчалик Жиззах, Андижон, Сурхондарё каби вилоятлар ҳам қўшилди. Нафақат ҳокимликлар, балки турли ташкилотлар, хусусий транспортлар эгалари ҳам бу ғояни қўллаб-қувватлагани қувонарли.\nУмуман, бир нарсани таъкидлаш жоиз – коронавирус халқимизни жисмонан узоқлаштирган бўлса-да, маънан яқинлаштирди, жипслаштирди.\nБуни уюштирилаётган турли хайрия ташаббусларда ҳам кузатишимиз мумкин.\nЖумладан, айрим дорихоналар тиббий ниқобларни арзон нархда сотишни йўлга қўйган бўлсалар, яна бошқа тадбиркорлар бундай воситаларни ҳатто бепул тарқатмоқдалар. Шунингдек, исириқ, нон каби маҳсулотларни беғараз тарқатаётганларни, егуликларни арзонлаштириб сотаётганларни ҳам кузатиш мумкин.\nБундан ташқари, Beeline ва Mobiuz алоқа операторлари коронавирус ҳақида ишончли маълумот бериб келаётган сайтлар – Kun.uz ва бошқа қатор интернет нашрларга киришни ўз абонентлари учун бепул қилиб қўйди.\nАммо шундай бирдамлик кунларида кўнгилни хира қиладиган ҳолатлар ҳам учраб туради. Булар – кўп марта қайтарилганига қарамай, яна ёлғон маълумотлар тарқалишида яққол кўринади.\nМасалан, кимдир шаҳарлар узра вертолётда дезинфекция воситалари сепилиши ҳақида асоссиз хабар берган бўлса, яна бир хорижий сайт Ўзбекистон Соғлиқни сақлаш вазирлигини манба сифатида кўрсатиб, юртимизда бир киши коронавирусдан ўлгани ҳақида ёлғон ахборот тарқатган.\nПрезидент Шавкат Мирзиёев оила ва маҳалла масалаларига бағишланган йиғилишда коронавирус муаммосига атрофлича тўхталиб, халққа мурожаат қилди. Давлат раҳбати ўз мурожаатида турли миш-миш ва уйдирмаларни тарқатаётганларни қоралади.\n«Шу муносабат билан жамоатчилигимиздан илтимос қиламан: саросима ёки ваҳима кайфиятига берилмаслик керак. Матбуот ва ижтимоий тармоқларда нотўғри, асосланмаган маълумотларни тарқатишга йўл қўймаслигимиз зарур. Бу масалани ҳуқуқ-тартибот идоралари ҳам алоҳида назоратга олиши лозим», – деди Шавкат Мирзиёев.\nЭслатиб ўтамиз, 18 март ҳолатига 15 киши бу касалликка чалингани аниқланган бўлса-да, вафот этганлар йўқ. Соғлиқни сақлаш вазирлиги беморларнинг аҳволи қониқарли эканини маълум қилган.\nТошкент шаҳридан бошқа ҳудудларда бу касаллик қайд этилмаган.\nЯна бир муҳим жиҳати – вирус юқтириб олганларнинг барчаси – четдан кирганлар ва улар билан контактда бўлганлардир. Яъни Ўзбекистонда коронавируснинг табиий ўчоғи йўқ.\nШу ўринда эслатиб ўтмоқчимиз, Kun.uz сайтида бу касаллик тарқалиши ва карантин билан боғлиқ энг кўп туғилаётган саволларга жавоб беришни кўзда тутувчи махсус рукн ташкил этилди. «Коронавирус» деб номланган рукнга кирсангиз, кўпчиликни қизиқтираётган қисқа саволларга лўнда жавоблар тақдим этилган.\nБизни кузатишда давом этинг. Гигиена қоидаларига риоя қилинг, бу ва бошқа касалликлар сизни, оила аъзоларингизни ва яқинларингизни четлаб ўтсин!\nАброр Зоҳидов, Раҳматилла Исроилов.


Эринмаган одам «Excel» жадвалини икки йилда тўлиқ тўлдирди\nЭринмаган одам «Excel» жадвалини икки йилда...\n25.06.2018 02:11 0 136\n«Твиттер»дан @Pink_Golem ники остида фойдаланувчи киши ўз микроблогида «Excel» ҳужжатини тўлиқ тўлдиришга икки йил сарфлагани ҳақида «Udivi.li» сайти маълум қилган.\nМикроблогернинг ёзишича, «Excel»даги катаклар сони 17 миллиарддан ошади. У ҳар бир катакка янги тартиб рақами қўйиб борган ва якунда жами 17 179 869 184 катакни санаган. Бундай оғир файлни компьютерда очишга 10 дақиқа вақт кетаркан.\nОнлайндаги муносабат ёмон бўлмади — @Pink_Golem 350 дан зиёд ретвит, 1100дан ортиқ лайк олди.\nИнтернетда «Microsoft»нинг ушбу муҳаррири имкониятларини ўрганишга қизиқувчилар кўп бўлган. Масалан, ўтган йили блогер Хантер Хоббс «Excel»нинг «энг туби»га тушишга уриниб кўрган. Тўққиз соатлик тинимсиз скроллинг натижасида у 1 048 576-қаторга тушишга муваффақ бўлган.\nIT-маслаҳат: «Excel» саҳифалари ва китобидан ҳимояни олиб ташлаш усули


Тожикистон президенти Имомали Раҳмоннинг тўнғич ўғли, пойтахт Душанбе мэри Рустам Имомали парламент олий палатаси – Мажлиси Миллий аъзоси этиб сайланди.\nФото: Душанбе мэрияси\nБу ҳақда “Азия-Плюс” нашри хабар берди.\nРустам Имомалининг номзоди шаҳар ва пойтахт туманлари халқ депутатлари мажлисларининг қўшма сессиясида бир овоздан қўллаб-қувватланган. Бунгача у 2017 йил апрелида ва 2020 йил март ойида пойтахт мажлиси депутати этиб сайланган.\nШу тариқа Рустам Имомали бир вақтда бир неча лавозимни – Душанбе мэри, пойтахт мажлиси депутати, Тожикистон футбол федерацияси раҳбари ва эндиликда сенатор лавозимини бажаради.\nТожикистонда парламент юқори палатасининг 25 аъзоси маҳаллий мажлислар томонидан сайланади, яна 8 аъзоси Тожикистон президенти фармони билан тайинланади. Тожикистоннинг собиқ президентлари ўз хоҳишларига кўра сенатнинг умрбод аъзоси бўлишлари мумкин.\nАксарият тожикистонлик сиёсатшуносларнинг прогнозларига кўра, Рустам Имомали парламент олий палатаси спикери этиб сайланади. Шу тариқа, у Тожикистонда президентдан кейинги иккинчи одамга айланиши мумкин.\nЮқоридаги ҳолатларда 3 ой ичида президент сайловлари ўтказилади.


Рамзан Қодиров Covid-19 юқтириб олишда гумонланмоқда. У вирус ваҳима қиладиган нарса эмаслигини айтганди\n00:12 / 22.05.2020\nЧеченистон раҳбари Рамзан Қодиров коронавирус юқтириб олишда гумонланиб касалхонага ётқизилгани ҳақида хабарлар тарқалди. Грознийда эса бунга муносабат билдирмаган ҳолда «Қодиров касаллик тарқалишини шахсан назорат қилаётгани»ни айтишмоқда.\nФото: CHGTRK GROZNY VIA TASS\nҚодировда вирус аниқланган бўлиши мумкинлиги ҳақида дастлаб Baza телеграм канали ёзди.\nКейинроқ «Интерфакс» ўз манбаларига асосланиб Қодиров шифокорлар назоратида бўлиб турганини хабар қилди. Агентлик Қодиров айнан қаерда бўлиб турганини ёзмаган, аммо унинг саломатлиги ҳақидаги маълумотни «Москвадаги тиббиёт одамларидан бири»га асосланиб тарқатди. Бу эса Қодиров Москвага олиб кетилган бўлиши мумкинлигини англатарди.\nКейинроқ ТАСС ахборот агентлиги ҳам «тиббиёт олами вакиллари»га асосланиб Қодиров самолётда Москвага олиб кетилгани ҳақида ёзди. Бу гал унинг аҳволи барқарор экани таъкидланди.\nBaza телеграм каналида Қодиров билан бирга «Грозний» телеканали раҳбари Аҳмад Дудаев ҳамда Чеченистон соғлиқни сақлаш вазири Эльхан Сулаймоновда ҳам вирус аниқланган бўлиши мумкинлиги ҳақида хабар берилди. Бироқ Аҳмад Дудаев ТАСС мухбири билан суҳбатда ишда экани ва фаолиятини давом эттираётганини айтган.\nДудаевнинг тахмин қилишича, Чеченистон соғлиқни сақлаш вазири Сулаймонов коронавирус ҳақида маълумотларни бериб борувчи ҳар кунлик онлайн ҳисобот дастурида кўринмай қолгани учун унинг вирусга чалингани ҳақида миш-миш тарқалган. Унинг сўзларига кўра, вазирнинг эфирда кўринмаётгани иш графиги тиғизлиги билан боғлиқ ва бундан буён ҳисобот дастурларида унинг ўзи қатнашади.\nЧеченистон раҳбарининг норасмий ёрдамчиларидан бўлган Дудаев Қодировнинг саломатлиги ҳақида аниқ гап айтмади: «Республика раҳбари Рамзан Қодиров вазиятни шахсан назорат қилмоқда. Штаб (коронавирусга қарши штаб назарда тутилмоқда – таҳр.) фаолияти унинг назоратида ишламоқда».\nҚодиров ва коронавирус\nРамзан Қодиров аввалига коронавирус масаласига совуққонлик билан муносабатда бўлди. Март ойида у одамларга мурожаат қилиб ваҳима қилиш ўрнига лимонли сув, асал билан иммунитетни мустаҳкамлашни, кўпроқ саримсоқ еб қонни тозалашни тавсия қилганди. Кейинчалик Чеченистонда кескин карантин жорий этилди.\nФедерациядаги энг кескин чеклов ўрнатилган ҳудудлардан бири айнан Чеченистон бўлди. Грознийга киришга фақат Чеченистон пропискаси борларга рухсат берилди. Республиканинг барча ҳудудларга комендантлик соати кўринишида кучли назорат ўрнатилди. Кўчага чиқиш учун оиланинг фақат бир нафар аъзосига рухсат берилди.\nҚодиров республика чегараларини ёпиш ҳақида топшириқ бергач, Россия бош вазири Михаил Мишустиннинг танқидига учради. Ҳукумат раҳбари ҳудудий раҳбарлар бундай қарор қабул қила олмаслигини эслатди. Қодиров бош вазирнинг танқидига жавоб берар экан, унга нотўғри маълумот беришгани, республика ҳудудидан маҳсулотлар олиб ўтиш чекланмаганини айтди.\n21 май ҳолатига кўра Чеченистонда 1 026 кишида коронавирус аниқланган ва уларнинг 635 нафари тузалган. Вирус 11 кишининг умрига зомин бўлган.\nЎтган ҳафтада Қодиров республикадаги касалхоналардан биридаги шифокорларни ишдан бўшатишни буюрганди.\nГап шундаки, улар тиббиёт воситалари етишмаётганидан шикоят қилишган. Шифокорларнинг тиббий воситалари етишмаётгани ҳақидаги мажлиси видеоси интернетда тарқалган ва кейинчалик ўша шифокорлар «Грозний» телеканали эфирида кечирим сўраб чиқишганди. «Провакаторларни бўшатиш керак. Бизда ҳамма нарса етарли – ниқоб, костюм, жиҳозлар ҳаммаси», деганди Қодиров.\nМаълумот учун, 44 ёшли Рамзан Қодиров 2007 йил 5 апрелдан буён Чеченистонни бошқариб келади.\nАввалроқ коронавирус Россия ҳукумати аъзоларидан бош вазир Михаил Мишустинда, маданият вазири Ольга Любимовада, қурилиш вазири Владимир Якушев ва унинг ўринбосари Дмитрий Волковда ҳамда Россия президенти матбуот котиби Дмитрий Песковда аниқланганди.\n22:36 / 07.08.2020\nРамзон Қодировнинг даромади бир йилда қарийб 20 бараварга ошди\n22:55 / 20.07.2020\nАҚШ Давлат департаменти Қодировни қора рўйхатга киритди — У пулемёт кўтариб жавоб берди


Инсон қадри ҳар нарсадан улуғ – kktyuz.uz\nBy admin Seshanba Iyun 4th, 2019 Seshanba Iyun 4th, 2019\nХалқимизга хос бундай хислатлар Рамазон ҳайити муносабати билан жойларда ўтказилган тадбирларда яққол намоён бўлди.\nПрезидентимизнинг 2019 йил 30 майдаги “Рамазон ҳайитини нишонлаш тўғрисида”ги ПҚ-4349-сон қарори ушбу айёмнинг янада кўтаринки руҳда ташкил этилиб, халқимиз маънавий ҳаётидаги ўрни ва аҳамиятини юксалтиришга хизмат қилмоқда. Жумладан, Қорақалпоқ давлат ёш томошабинлар театри жамоаси томонидан байрам арафасида Кам таъминланган оилалар, боқувчисини йўқотган ва ёлғиз кексаларга моддий ёрдамлар кўрсатилди. Шунингдек, театрда самарали меҳнат қилаётган ёши улуғ онахонлар Қорақалпоғистон Республикасида ҳизмат кўрсатган артист Арзихан Наврузова ва театр директории ўринбосари Рая Хўжаниязоваларга хурмат рамзи сифатида театр дирекцияси номидан совғалар берилди.\nҚисқача айтганда, Рамазон ҳайити кишиларни қалбан бир-бирларига янада яқинлаштирди. Ёши улуғ кишилар ушбу айёмда юртимизга тинчлик-осудалик, хайру баракот тилаб, дуога қўл очдилар.\nТеатр раҳбари ташаббуси билан ушбу театрда узоқ йиллардан бери самарали меҳнат қилиб, бетакрор рўллар ижро этиб, турли образлар яратиб томошабинлар меҳрини қозониб келаётган актриса Хурзия Ибрагимованинг уйида хайрия ҳашари ташкил этилиб, ўзи яшаётган уйининг таъмирлаш ишларида яқиндан ёрдам кўрсатилди.\n— Шу кунларга етказганига минг шукр, — дейди Хурзия опа Ибрагимова—Замонавий услубда янгидан таъмирланган уйимда ушбу хайру саховат, меҳр-оқибат, шукроналик айёмини байрамона кайфиятда кутиб олаябман.\nИнсон қадри ҳар нарсадан улуғ. Кишиларни эзгулик, ҳар қачонгидан кўра кўпроқ савоб ишларни амалга оширишга даъват этувчи муқаддас ойни муносиб ўтказган театр жамоаси Рамазон ҳайитини кўтаринкилик билан кутиб олди.\nСана муносабати билан эртага 5 июнь куни соат 17:00да театр репертуаридаги ажойиб спектакллардан бири бўлган Япон халқ эртаги асосида тайёрланган «Турна парлари» номли спектаклни Хўжайли туманидаги Меҳрибонлик уйи тарбияланувчиларига бепул қўйиб бериш режалаштирилган. Адилбек Сейтов.\nPrevious Article «Балаларға саўға»\nNext Article Меҳрибонлик уйи тарбияланувчилари Қорақалпоқ давлат ёш томошабинлар театрида меҳмонда


Журнал Ҳаракат №5 (26) 2000. Иктисод\n183-хадис. Эй раббим, карздор булишимдан, душманга енгилишдан, душманлар хурсанд булиб, устимдан куладиган ишни килишимдан асра. (1, 112-б.)\n1. УЗБЕКИСТОННИНГ ТАШКИ КАРЗИ КАНЧА?\nАввал Узбекистон давлатининг карзлари тарихига эътибор берайлик. Совет Иттифоки 1991 йилга келиб саноати ривожланган давлатларга жами 90 миллиард доллар карз булган эди (2). Уз навбатида СССР кам тараккий этган мамлакатларга тахминан шунча микдорда карз хам берган эди. Узбекистон Республикаси Мустакилликка эришган дастлабки кунлардан бошлаб, Совет Иттифоки олиши керак булган маблагдан ва бериши керак булган карзлардан, чет эллардаги мол-мулклардан улуш олишдан воз кечди. Яъни собик Совет Иттифокининг барча олди-бердилари Россия Федерацияси ихтиёрига колдирилди. Натижада Мустакиллигимизнинг 1991 йил мунаввар 1 сентябр тонггида Узбекистон давлатининг жахондаги бирорта давлатдан бирор доллар карзи йук эди!\nЭнди Узбекистон давлатининг бугунги кундаги карзи канча, деган саволга жавоб топишга харакат килиб курайлик. Бу хакда бирорта адабиётда, шу жумладан Президент И.А.Каримовнинг олти жилдлик асарлар туп-ламида аник жавоб топиш амри махолдир. Президент И.А.Каримов 1998 йил 24 июль куни Вазирлар Махrамаси йигилишида сузлаган нуткида «Узбекистоннинг ички ва ташки давлат карзи хажми ялпи ички махсулотнинг беш фоизини ташкил этганлиги» хакида айтган эди.\n1997 йилда Узбекистоннинг йиллик ялпи ички махсулоти 1 триллион сумга якин булганлигини хисобга олсак (3, 14-б.), Узбекистон давлатининг карзи 50 миллиард сумга етганлигини курамиз. Шундан давлатнинг ички карзи 7 миллиард сум (4) эканлигини эсласак, Узбекистоннинг ташки карзи 43 миллиард сумни ташкил этади. Мамлакатимизда 24 миллионга якин киши яшаёт-ганлиги назарда тутилса, бугунги кунда хар бир ватандошимиз, яъни Жиззахлик энг ёши улуг момо - 122 ёшли Лутфи Шодиевадан (5) тортиб юртимизда бугунгина тугилган чакалокларнинг хар бири бошка давлатлардан 1800 сумдан карзга ботган!\nУзбекистон Республикаси Халкаро тараккиёт ва ривожланиш банкига (Жахон банки) 1992 йил 30 апрелида аъзо булиб (6, 1-ж., 31-б.), 1993 йилда 21 миллион долларлик заём, 1995 йилда 160 миллион долларлик Тикланиш заёми олди. 1998 йилда учта лойиха учун 127 миллион долларлик заём тасдикланиб, шундан 66 миллион долларлик кисми кечиктирилган (7). Натижада факат ушбу учта заём учун Узбекистон Республикасининг Жахон банкидан олган карзи 242 миллион долларни ташкил этди. Агар утган йиллар давомида фоизлар хисобига бу ракам янада ошганлигини хисобга олмасдан, ушбу карзнинг узини 24 миллион юртдошларимиз сонига булсак, 10 доллардан тугри келади. Бир долларнинг хакикий бозор бахоси бугунги кунда 700 сумдан ортик эканлигини хисобга олсак, хар бир Узбекистонлик Жахон банкига 7000 сумдан


Би-би-сига айтаман: "Уй қамоғи" оғир экан - BBC News O'zbek\nБи-би-сига айтаман: "Уй қамоғи" оғир экан\n"Уй қамоғи тўғрисида"ги қонун чиққанида, шу ҳам жазо тури бўлибдими, деб бир оз ажаблангандим. Лекин ўзим ҳам бир ой ихтиёрий "уй қамоғида" ўтиргач, бу нақадар оғир жазо эканини тушундим.\nАйтмоқчи бўлганим, ёзда Грин Карта ютган жияним АҚШга меҳмонга чақирганди. Ҳамма харажатларимни тўлагандан кейин бир бориб айланиб, ўйнаб келай дедим. Бордим, кутиб олди, биринчи кун роса меҳмон қилди.\nКейин эса ипотекага уй олган экан, шу тўловини қилиш учун бўзчини моккисидек чопгани-чопган - 2 та ишда ишлар экан. Мени айлантиришга унча вақт топмади.\nҚўлимга 1000 доллар бериб, тоға Дисней Лендга борасизми, иш қилиб қайси кўнгил очар жойга борсангиз келса мазза қилиб ҳордиқ чиқаринг деди, барака топгур. Бу пулни кўриб кўзларим квадрат бўлиб кетди ўзиям. Ҳисобини олсам, сал кам 7 миллион сўм бўлиб турибди. Ахир бу менинг ўқитувчилик ойлигимда роппа-роса 1 йиллик пластигимга тушадиган ойлигимку!\nШу пулни олдиму режаларим умуман ўзгарди-қўйди. Кўчага чиқсам турган битгани харажат деб, шу жиянни уйига ўзимни қамадим қўйдим.\nКун ўтишини санайман, хеч ҳам тонг отмайди чамамда, уйқу ҳам қочди. Хаёлан пластикни келин ойингизга бериб қўйиб, шу 1000 кўкатни 100ини ҳар ой майдалаб бемалол улфатлар билан чойхона-пойхонада юрганим кўзимни олдидан ўтади.\nОра-чора ёстиқни тагига ташлаб қўйган 10 та кўзни қувнатгувчи рангли кўкатни қайта-қайта бирма бир қўлдан ўтказаман. Эрта бўлса яна уйда бир ўзим қоламан, ТВ кўрай десам тилини тушунмайман, қўшни-пўшни билан суҳбат қилай десам яна тил муаммоси, ундан ташқари тилни билган тақдирингда ҳам, улар ҳам ўзи билан ўзи овора.\nЖиян ҳар куни кечқурун келиб, ҳа тоға, бугун қаерларга бордингиз, нималарни кўрдингиз?- деб саволга тутади.\nМен, эээ болам маза бўлмади, куни билан уйда ётдим, деб баҳона қиламан.\nХуллас, шу кўйда амаллаб 1 ой ҳам ўтди. Уйга келдим. Ҳалиги пулни ичкарироққа беркитиб бемалол юргандим, хотин қурмагур топиб олибди…\nШу қизимизни чиқарган эдик, хайит қиламан деб, тоғора-тоғора таому, коробка-кробка пишириқлар, камига ҳамма уй аъзоларига бош-оёқ сарпо қилди. Устига-устак шу пул ҳам камлик қилиб, пластикдаги борини ҳам ишлатиб юборибди. Урушай десанг, қилсангиз ўз фарзандингизга қилибсизда, деб мот қилди.\nХуллас, яқинда қизимизнинг кўзи ёрийди. Ойиси энди "бешик тўйга тайёргарлик қилаверинг, дадаси", деб куну-тун миямни қуртини термоқда. Шунга ўйлаб-ўйлаб сизга ёзаётганим.\nСабаби жиян ватанидаги янгиликлар ҳақида қизиқиб, юрган йўлида телефонида сизнинг сайтингизга кириб туришига кўзим тушганди. Ўзим унга айтишга ботинолмадим. Зора шу мақолани ўқиб, бир ой эмас 3-4 ойга чақирса деган умиддаман. Чунки шу узоқроқ муддат "уй қамоғида" ўтирадиган тадбир кутиб турибди олдинда. Хотин айтганидек, ўзбегим фарзандлари учун ҳамма нарсага тайёр, ҳатто «уй қамоғига» ҳам!


ЙПХга навбатдаги «тарсаки»: ҳайдовчи яна бир...\n18.10.2019 15:55 0 4955\nТошкентлик фуқаро Е.Журов машинанинг орқа ён ойнасига парда тақиш масаласида судда ютиб чиқди.\nШу йилнинг 3 август куни Е.Журов «Нексия» русумли автомашинани бошқариб кетаётганда ЙПХ инспектори тўхтатади ва автоуловнинг орқа ён ойналарига берухсат парда қўйиб олганлик айби билан унга нисбатан маъмурий ҳуқуқбузарликка оид баённома расмийлаштиради. Инпектор бу жараёнда ҳайдовчининг гапларига қулоқ солиб ўтирмагани эҳтимоли катта. Шунингдек, Е.Журовнинг баённомага имзо қўйишдан бош тортгани ҳам.\nШу тариқа Маъмурий Жавобгарлик тўғрисидаги Кодексининг (МЖтК) 126-моддаси 1-қисми билан безатилган «дело» судга оширилди. Биласиз, мазкур модда «Кўзгусимон ва (ёки) туси ўзгартирилган (қорайтирилган) ойнали, шунингдек теварак-атрофни кўришни чеклайдиган қопламали транспорт воситаларидан фойдаланиш» дея номланиб, бундай ҳуқуқбузарликни содир этган шахс энг кам иш ҳақининг йигирма беш баравари миқдорида жарима тўлашга мажбур этилади.\nЙўқ жойдан шунча жарима тўлаш кимга ёқади? Қолаверса, орқа ён ойналардаги парда, 126-модда баёнида кўрсатилганидек, ҳайдовчининг «теварак-атрофни кўришини» чекламаса...\nҚисқаси, уч кун аввал — 16 октябрь санасида Яшнабод туман маъмурий суди судьяси У.Мадиева мазкур «иш»ни эзғилаб-эзғилаб кўрди ва... ҳайдовчи фойдасига қарор чиқарди. Яъники, Е.Журовнинг хатти-ҳаракатларида МЖтКнинг 126-моддасида кўрсатилган ҳуқуқбузарлик йўқ.\nМазкур суд қарорини ЙПХ инспекторларига туширилган навбатдаги «тарсаки» дейиш мумкин. Зеро, кейинги пайтларда машинанинг орқа ён ойналарига парда илиш қоидабузарликми ёки йўқми деган маънода чунонам баҳс-мунозара бўлмоқда. Аксарият билгичлар «бунда ҳуқуқбузарлик йўқ» дейишига қарамай, ЙПХ ходимлари ҳамон ўз билганича иш тутишмоқда...\nМазкур мисол шу гапга яна бир далил.\nҳайдовчи ЙПХ суд парда\nҲуқуқ 29/05, 15:20\nФарғоналик журналист қамоқдан чиқарилди\nХориж 26/05, 11:59\nФирибгар, порахўр, тамагир... Исроил бош вазири Бинямин Нетаняҳу узоқ муддатга қамалиши мумкин\nХориж 26/05, 06:06


Самарқанд вилояти бюджетидан сардобаликларга ёрдам учун 5 миллиард сўм ажратилди\n«Сардоба» сув омборидаги авария оқибатида келиб чиққан табиий офатдан жабр кўрган сирдарёликларга ёрдам бериш учун Самарқанд вилоят бюджетидан 5 миллиард сўм ажратилади. Бу ҳақда вилоят ҳокимлиги ахборот хизмати маълум қилган.\n«Бугун, 2 май куни халқ депутатлари Самарқанд вилояти Кенгашининг еттинчи сессияси бўлиб ўтди. Бир гуруҳ депутатлар ташаббуси билан ўтказилган сессияда Сирдарё вилоятидаги «Сардоба» сув омбори тўғонининг бир қисми ўпирилиши оқибатида юзага келган табиий офатдан талафот кўрган аҳолини қўллаб-қувватлаш масаласи кўриб чиқилди», дейилади хабарда.\nСессияда Сардоба аҳлига кўмаклашиш хайрия жамғармасига вилоят бюджетининг 2020 йил биринчи чоракдаги даромадлар режасининг ошириб бажарилган қисмидан 5 миллиард сўм пул кўчириш таклифи ўртага ташланди ва бу таклиф депутатлар томонидан маъқулланди.\n«Сардобаликлар бизнинг биродарларимиз. Улар ёз мавсумида аҳолимизни полиз маҳсулотлари билан таъминлаб келишяпти. Оғир кунда елкадош бўлиш халқимизнинг ноёб қадриятларидан бири. Бу кўмакни аллақачон бошлаб юборган, ижтимоий тармоқлар орқали ва бошқа шаклларда жабрланганларга маънавий мадад бериб турган вилоятимиз аҳолисига миннатдорчилик билдираман», деб Самарқанд вилоят ҳокими Эркинжон Турдимовнинг сўзларини келтирмоқда вилоят ҳокимлиги ахборот хизмати.


Флебология ҳақида биласизми?\nФлебология - бу тиббиётнинг янги бир бўлими бўлиб, унинг асосий мақсади пастки экстремиталарнинг веноз тизими патологиялари сабабларини ва уларни даволашни ўрганишдир. Мутахассисларнинг иш услубларини чуқурроқ англаш учун ушбу фан қандай ривожланганлигини, шунингдек, флебологларнинг саъй-ҳаракатлари нимага қаратилганлигини тушуниш керак.\nЗамонавий тиббиёт жуда кўп турли соҳаларга эга, уларнинг ҳар бири маълум касалликларни даволаш билан шуғулланади. Бир неча асрлар давомида маълум бўлган анъанавий даволаш усуллари билан бир қаторда, беморлар орасида талаб катта бўлган янги турдаги йўналишлар ҳам ривожланмоқда. Ушбу соҳалардан бири флебология бўлиб, у бугунги кунда фаол ривожланмоқда ва ҳар йили эксперт даражасидаги флебологлар сони ҳам тобора кўпаймоқда.\n20 асрнинг бошларида Счед варикоз томирларини даволаш усулларини ишлаб чиқишга бир неча бор уриниб кўрди, аммо уларнинг барчаси ҳамкасблари томонидан травма ва салбий натижалар туфайли рад этилди. Кейинчалик ушбу даволаш усули фанга флебология тарзида кириб келди.\nБугунги кунда пойтахтимизда ҳам флебология йўналишида фаолият юритадиган клиникаларда малакали мутахассислар хизматидан фойдаланиш мумкин. Энг яхшу мутахассисларни эса medo.uz тиббиёт порталининг шифокорлар бўлимидан топишингиз мумкин.


Коронавирус вакцинаси: Билл Гейтс уни тайёрлашга 1,5 йил кетишини айтмоқда\n11:19 / 13.04.2020\nҲозирда бутун дунёда фақат бир мавзу ҳақида гапирмоқда – коронавирус. Оддий одамлар вирус юқтирганлар сони ошаётгани, унинг қандай юқишини муҳокама қилса, инсоният тақдирига бефарқ бўлмаган миллиардерлар коронавируснинг давоси устида бош қотирмоқда. Биринчидан, улар дунёнинг энг кўп капиталига эга инсонлар сифатида қолганларнинг ҳам саломатлиги учун масъулият ҳис қилишади. Агар бундай ўйлашмаганда, улар ҳозирги мартабаларига эришмаган бўлишарди. Иккинчидан, дунёнинг камбағаллашиши миллиардерларга ҳам таъсир қилмай қўймайди.\nБилл Гейтс / AFP\nУзоқ вақт дунёнинг энг бой одами бўлиб келган Билл Гейтс вакцина ишлаб чиқиш учун 100 миллион доллар ажратишини маълум қилганди. Microsoft асосчисининг тахминича, вакцина ишлаб чиқиш учун камида 1,5 йил вақт кетади. Бу ҳақда миллиардер ВВС нашрига берган интервьюсида айтиб ўтган.\nГейтснинг сўзларига кўра, бугунги «ҳаммаси одатдагидек» бўлмаган даврда жараён кўп вақт талаб қилади: «Бизда синаб кўриш учун одатдагидан камроқ имкон бўлади. Бундан ташқари, давлатлар вакцина ишлаб чиқарадиган корхоналарни барча ишлардан озод қилиб уларга «ҳамма ишни йиғиштиринг ва вакцинани яратинг» деб айта оладими? Бу ҳам ҳал қилиш керак бўлган масала».\nОлимлар коронавирус вакцинаси яратишни аллақачон бошлаб юборган ва ҳозиргача бир нечта воситани ҳайвонларда синаб кўришди ҳам. Агар вакцина ҳайвонларда самара берса, иккинчи босқичда уни инсонларда синаб кўриш бошланади. Бу ҳам камида йил охиригача чўзилиши айтилмоқда. Дунё бўйлаб коронавируснинг бир неча тури тарқалгани олимлар ишини мураккаблаштиряпти.\nКоронавирусга қарши курашда фаоллардан бўлган британиялик олим Жереми Фаррернинг айтишича, баъзи коронавирусдан тузалган одамларда вирус иккинчи марта аниқлангани вазиятни янада оғирлаштиради. Масалан, Жанубий Кореяда 100га яқин одам коронавирусни иккинчи марта юқтириб олди. Бу вирус қонда тирик қолганини билдирадими ёки улар вирусни қайта юқтирганми – аниқ эмас. Бу ҳам вакцина яратишда муаммо туғдириши аниқ.\nЖанубий Корея президенти Билл Гейтс билан коронавирус вакцинаси ишлаб чиқиш масаласини муҳокама қилди\nВакцина яратиш устида бутун дунё олимлари изланишмоқда / REUTERS\nАйни дамда 98 миллиард доллар капитал билан дунё бойлари рейтингида иккинчи бўлиб турган Билл Гейтснинг фикрича, пандемия вақтида фақат вакцина одамларни одатий ҳаёт тарзига қайтара олади. Глобал пандемия хавфидан анча аввал огоҳлантирган Microsoft асосчиси вакцина яратиш учун етарли пул ажратилмаётганини айтмоқда. У ажойиб ўхшатишни келтирди: коронавирусга қарши курашни аллақачон жангга қиёслаб бўлишди, аммо ҳимояланиш учун етарли пул ажратилмаяпти.\n«Мен ва тиббиёт соҳасидаги олимлар пандемиянинг хавфи ҳақида кўп гапирдик. 2015 йилда Англиядаги чиқишимда бундай кўринишдаги хавф ҳақида гапиргандим. Вақти келиб орқага қараганда, хато қилганимизни, имконимиз бўла туриб тиббиётга етарлича пул ажратмаганимизни ўйлаб, афсусланишимиз мумкин.\nМенимча, биз ҳали пандемия хавфидан тўлиқ огоҳ эмасмиз ва бу борада етарлича пул ажратмаяпмиз. Ҳа, биз вакцина яратиш бўйича ўзига хос коалиция ташкил қилдик, лекин бу қилишимиз мумкин бўлган ишнинг атиги 5 фоизи.\nВақт ўтиб бу касаллик билан бўлган кураш якунларини таҳлил қилаётганимизда жуда кам давлатлар «аъло» баҳога муносиб бўлишади. Чунки кўпчилик бундай ҳолатга тайёр эмаслигини айтиб, вазиятдан чиқиб кетади. Ҳа, ҳеч ким бунақа бўлишини кутмагани, келажакда бизни қандай хавф кутаётганини тахмин ҳам қилиб кўрмагани оқибатида ҳозирги ўзимизга номаълум ҳолатга тушиб қолдик», дейди Билл Гейтс ВВС билан суҳбатда.\nМаълумот учун, март ойи ўрталарида АҚШда коронавирусга қарши вакцина илк марта кўнгиллиларда синаб кўрилганди. Бу лойиҳани АҚШ миллий соғлиқни сақлаш институти молиялаштирган. Экспертларнинг фикрича, вакцина муваффақиятли синовдан ўтгандан кейин ҳам ҳамма ундан фойдалана олиш босқичига етгунига қадар камида 1,5 йил вақт кетади...\n21:28 / 07.04.2021\nEMA AstraZeneca вакцинаси камдан кам ҳолатларда тромбозга олиб келишини тан олди


Дунё давлатларининг инглиз тилини билиш халқаро рейтинги янгиланди, Ўзбекистон 100 давлат ичида 88-чи ўринда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:11 - Дунё давлатларининг инглиз тилини билиш халқаро рейтинги янгиланди, Ўзбекистон 100 давлат ичида 88-чи ўринда\nИнглиз тилини билиш даражасини аниқловчи энг таниқли натижаларни эълон қилиш билан шуғулланувчи EF English Proficiency Index 2020 йил рўйхатларини маълум қилди.\nБу рейтинглар рўйхати дунёнинг 100 та мамлакатида умумий 2,2 миллион нафар инсонларни инглиз тили бўйича билимларини синовдан ўтказиш орқали шакллантирилар экан.\nМаълумки, ёши катталар учун инглиз тилини билиш эса муҳим халқаро ўлчов ҳисобланади, EF English Proficiency Index ҳисоботлари турли мамлакатларда инглиз тилини ўрганишнинг умумий заиф томонларини аниқлайди ва уни ўрганиш учун энг самарали стратегияларни таклиф этади.\nБу йил 100 та мамлакатда 18 ёшдан катта бўлган турли иштирокчилар синовдан ўтказилган, иштирокчиларнинг ўртача ёши 26 ёшни ташкил этган. Унда аёллар ва эркаклар сони деярли тенгдир.\nЎзбекистон мазкур рейтингда ўтган йил 95-ўринни эгаллаган бўлса, бу йил 13 поғона юқорилаб, 88-поғонага чиқибди.\nEF English Proficiency Index рейтингида мамлакатлар бешта кўрсаткич даражаси бўйича тақсимланади. “Жуда юқори”, “юқори”, “ўртача”, “паст”, “жуда паст” даражаларда жами 100 та давлат кўрсаткичлари келтирилган. “Жуда юқори” кўрсаткичга эга бўлганлар 12 та давлатдан иборат. Мана уларнинг рўйхати:\nРейтингда 77-ўриндан 100-ўрингача “жуда паст” кўрсаткичга эга давлатлар ўрин олган. Европада Нидерландия, Осиёда Сингапур, Лотин Америкасида Аргентина, Африкада ЖАР, Яқин Шарқда Эрон юқори ўринларни эгаллашган.\nЭслатиш керакки, 88-чи ўрин олган Ўзбекистон рўйхатнинг айнан шу қисмидадир. Рўйхатда ундан кейин жой олган давлатлар қуйидагилардир: Ўзбекистон, Камерун, Таиланд, Ивори, Қозоғистон, Мянмар, Эквадор, Рванда, Қирғизистон, Саудия Арабистони, Омон, Ироқ, Тожикистон. Қаранг, биздан кейин рўйхатда асосан Марказий Осиёлик давлатлар бор. Кўринишидан, Туркманистон умуман рўйхатга кирмаган.


29 март 2020, Тошкент вақти: 11:01\n“Оғир касалликка чалинган ва жуда оз умри қолган” деган асос билан қирғиз қамоқхонасидан озод этилган ва бир неча соатдан сўнг махсус самолётда Бишкекдан Чеченистонга кузатиб қўйилган ўғрибоши Азиз Батукаев Россияда қўлга олинди. Унинг озод этилиши Қирғизистонда катта сиёсий жанжалга сабаб бўлган эди.\nАзиз Батукаев Россияда қамоққа олинганини 2 июль куни Қирғизистон Бош вазири Жўўмарт Ўтўрбаев тасдиқлади. Унга кўра, қамоқдан ноқонуний тарзда бўшатиб юборилган Азиз Батукаевни Қирғизистонга экстрадиция қилиш Россиядан талаб этилади.\n- Биз уни Қирғизистонгга қайтаришимиз керак. Халқаро шартномалар асосида биз Батукаевни экстрадиция қилиш масаласини кўтарамиз, деди Бош вазир.\nМаълумотларга қараганда, Россия полицияси Азиз Батукаевни 30 июнь куни Шимолий Осетияда қўлга олган.\n16 йилга кесилган Азиз Батукаев ўтган йилнинг апрель ойида “бир неча ой ичида ўладиган дардга чалинган” деган асос билан Норин шаҳар суди қарорига мувофиқ муддатидан олдин қамоқдан озод этилган эди. Шундан сўнг бир неча соат ичида у янги паспортга эга бўлган ва махсус самолётда Чеченистонга кузатиб қўйилган.\nБатукаевнинг қамоқдан бўшатилиши 2013 йилда Қирғизистонда энг катта сиёсий инқироз юзага келишига сабаб бўлди. Мухолифатдаги сиёсий кучлар Батукаевнинг қамоқдан сохта ташхис билан озод этилиши ортида мамлакат президенти ва ҳукумати турганини иддао қилган.\n2013 йилнинг майида Қирғизистон парламенти барча иддаоларни ўрганиб чиқиб, Батукаевни қамоқдан бўшатилишга Бош вазир ўринбосари Шамил Атаханов, Ички ишлар вазири Абдилда Суранчиев, Жазони ўташ бош бошқармаси раҳбари Зарилбек Рисалиев, Бош прокурор ўринбосари Людмила Усмонова, Соғлиқни сақлаш вазири Динара Сагинбаева, Омбудсмен Турсунбек Акун ўз ҳиссасини қўшган деган хулосага келган. Бунинг оқибатида Бош вазир ўринбосари ва Жазони ўташ бош бошқармаси раҳбари истеъфо беришга мажбур бўлган, Қирғизистон Омбудсмени лавозимидан бўшатилган эди.\nМана шу сиёсий жанжал ортидан Азиз Батукаевни қамоқдан бўшатиш тўғрисидаги суд қарори бекор қилиниб, унинг ўзи халқаро қидирувга берилган.\n- Азиз Батукаевдан “судланган” деган мақом олиб ташланмади. У ўз жазо муддатини тўла ўтаб бўлмагунича қамоқда сақланиши кераклиги ҳақида қарор чиқарилди. Шунинг учун уни халқаро қидирувга берган эдик. Мана шу тадбир туфайли у қамоққа олинди, деди Бош прокурор ўринбосари Темирбек Бекмамат уулу.\nАзиз Батукаевнинг қамоқдан бўшатилиши Қирғизистонда сиёсий бўҳронга сабаб бўлган бўлса, унинг Россияда қўлга олиниши билан Бишкекда яна янги сиёсий жанжалнинг ҳиди кела бошлади. Айни пайтда Қирғизистон Миллий хавфсизлик хизмати Батукаевнинг қамоқдан бўшатилиши юзасидан жиноят иши очди. Парламент депутатлари эса бир қатор ҳукумат амалдорлари жиноий жавобгарликка тортилишини талаб қилмоқда.\n- Батукаевнинг Қирғизистондан қочирилганини ҳамма билади. Уни бир амалдор эмас, бир қатор амалдорлар биргаликда тил бириктирган ҳолда қамоқдан қочирган. Парламент бу амалдорлар кимлар эканини аниқ билади ва уларнинг айбдор эканига ишонади. Биз бу амалдорларни жиноий жавобгарликка тортишни талаб қиламиз, деди парламент депутати Туратбек Мадилбеков.\nҚирғизистонда қонундаги ўғри муддатидан олдин қамоқдан чиқарилди\n"Ўғрибоши" Бишкек расмийларининг бош оғриғига айланди\nҚирғизистон суди "қонундаги ўғри"дан оғир айбловларни олиб ташлади\nМафия ҳокимиятга қариндош бўлдими?\nПрезидент билан ҳажга борган Шуҳрат Домбрабадский Жаслиқнинг умрбод тутқунига айланди


Ўзбекистонга олиб кириладиган шакарга божхона тўлови бекор қилинди\n18:55 / 13.09.2017\nЎзбекистон Республикаси Президенти Шавкат Мирзиёев 12 сентябрь куни «Ўзбекистон Республикаси ташқи иқтисодий фаолиятини янада тартибга солиш чора тадбирлари тўғрисида»ги қарорни имзолади. Ҳужжат шакарнинг маҳаллий нархлари ўсишининг олдини олишга қаратилган.\n15 сентябрдан бошлаб шакар қамиш ёки қандлавлаги шакари ва қаттиқ ҳолатдаги кимёвий жиҳатдан тоза сахароза учун импорт божхона божининг ноль даражаси (ТИФ ТН - 1701) ва акциз солиғи ТИФ ТНнинг 1701 91 00 ва 1701 99 кодлари бўйича киритилди.\nДавлат раҳбари Давлат божхона қўмитасига импорт қилинаётган ижтимоий аҳамиятга молик товарларни ўз вақтида ва тўсиқсиз божхона расмийлаштирувини таъминлаш вазифасини топширди.\nЕвроиттифоқ раҳбарияти Трампга таклиф билан чиқмоқчи\nХитой олиб кирилувчи товарларга қатор импорт божларини пасайтиради\n09:34 / 10.04.2018\nСhuztrade – сизга Хитойдаги янги технология ва товарлар ҳақида маълумотга эга бўлиш имкониятини беради\n09:00 / 09.04.2018


Бишкекда Қирғизистон ҳукумат биноси олдида норозилик намойиши бўлиб ўтди.\n21 апрел 2021, Тошкент вақти: 06:48\nНамойиш қатнашчилари ишдан бўшатилган бош прокурор Азимбек Бекназаров қайтадан бош прокурор лавозимига тайинлашини талаб қилишмоқда.\nАйни пайтда Бекназаров туғилиб ўсган Аҳси туманида ҳам собиқ прокурор ҳимоясига бағишланган оммавий митинглар ўтмоқда.\nБекназаров Асқар Ақаев ҳукуматидаги собиқ амалдорлар устидан жиноий иш очиш ташабускори бўлган эди.\nБекназаров душанба куни "касбий лаëқатсизлиги ва қонунчиликни бузганлиги" учун ишдан бўшатилган эди.\nҚирғизистон бош прокурори вазифаси хозирда Бусурманқул Табалдиев зиммасига вақтинча юклатилган.


Сурункали ёғингарчилик оқибатлари қандай бартараф этилмоқда? — ФВВ масъули билан суҳбат\nБу йил баҳор фасли ёғингарчиликларга бой бўлди. Март ойининг биринчи ўн кунлигидан бошлаб республикамизнинг барча ҳудудида сурункали ёмғир ёғиши, кучли шамол эсиши, тоғли ва тоғолди ҳудудларда қисқа муддатли қор ёғиш ҳолатлари кенг жамоатчиликнинг муҳокамаларига сабаб бўлмоқда. Чунки бу йилги ёғингарчилик миқдори ҳар йилгидан кўра анча ошганлигини кўриб, гувоҳи бўлиб турибмиз.\nБу бир томондан яхши — мўл-кўлчиликдан дарак беради, боғбону деҳқонлар меҳнатига барака улашади, қир-адирларда ўт-ўланлар сероб бўлиб, чўпон-чўлиқларнинг чорваси учун озуқа кўпаяди.\nАммо иккинчи томони ҳам борки, сурункали ёғингарчилик оқибатида дарёлар, сойлар, аҳоли пунктларидаги ички ариқлар сел сувларига тўлиб оқади ва кўчаларга, аҳоли хонадонлари, ижтимоий-иқтисодий объектларга сув тошиши, тоғли ҳудудларда эса ер кўчкиларининг фаоллашуви ва бошқа геологик ҳамда гидрометеорологик хавфларни келтириб чиқаради.\nБу каби табиий ҳалокатларнинг, хавфларнинг оқибатларини бартараф этишда Ўзбекистон Республикаси Фавқулодда вазиятлар вазирлиги ва унинг тизимидаги ташкилотлар зиммасига катта масъулият юклайди.\nХўш, бу борада вазирлик тизимида қандай чора-тадбирлар амалга оширилмоқда? ФВВ матбуот хизмати раҳбари ўринбосари Самандар Ҳикматулллаев билан ана шулар хусусида суҳбатлашдик.\n– Аҳоли ва ҳудудларни фавқулодда вазиятлардан муҳофаза қилиш, хусусан, сурункали ёғингарчиликлар оқибатида юзага келаётган турли хавфларни бартараф этиш ва фуқаролар муҳофазасини таъминлашда вазирлик тизимида қандай амалий ишлар бажарилмоқда?\n– Гидрометеорология хизмати маркази томонидан республика ҳудудида об-ҳавонинг ўзгариши натижасида кучли шамол кузатилиши, ёмғир ёғиши, баъзи ҳудудларда кучайиши, қорга айланиши, қор кўчишлари, тоғ ва тоғолди ҳудудларда сел келиши билан боғлиқ гидрометеорологик хавфлар прогнозлари бўйича 13 та огоҳлантирувчи (шошилинч) ахборотлар тақдим этилди. Ҳар бир огоҳлантирув ахборот бўйича Ўзбекистон Республикасининг фавқулодда вазиятларни олдини олиш ва бундай вазиятларда ҳаракат қилиш давлат тизими (ФВДТ) хизматлари, Фавқулодда вазиятлар вазирлиги ҳудудий бошқармалари ва таркибий тузилмалари ҳамда Қорақалпоғистон Республикаси Вазирлар Кенгаши, вилоятлари ва Тошкент шаҳар ҳокимликларига профилактик тадбирларни амалга ошириш, куч ва воситаларни туну-кунлик юқори тайёргарлик хизматини ташкил этиш бўйича кўрсатмалар берилди.\nШунингдек, мобиль алоқа операторлари тизимлари орқали аҳолига SMS хабарлар юборилди. Шулар асосида жойларда геологик ва гидрометеорологик хавфли жараёнларнинг олдини олиш бўйича белгиланган профилактик ва юзага келган вазият бўйича тезкор тадбирлар амалга ошириб келинмоқда. Бунинг учун зарур техника ва қутқарувчилар, ишчи-ходимлар жалб этилмоқда.\nҲудудлар мисолида айтадиган бўлсак, масалан, 9 март куни Самарқанд вилоятида кузатилган ёмғир натижасида Оқдарё тумани Лойиш шаҳарча, “Наврўз” МФЙ, Ўзбекистон ва А.Қодирий, Каттақўрғон шаҳар “Дамариқ” МФЙ, Тиббиёт ва Даштбозор кўчалари ҳамда Каттақўрғон тумани “Кадан” МФЙ ҳудудида тўпланиб қолган сувлар жойлардаги ФВБларининг 21 нафар ёнғин-қутқарувчилари, 3 та махсус техникаси ва 3 та мотопомпа ёрдамида чиқариб ташланди.\nБухоро вилоятида ёғган ёмғир натижасида Бухоро шаҳрининг 21 та ички кўчалари ва айрим автомобиль йўллари четидаги ариқларда сув йиғилиб, тошган. Юзага келган ҳолат вилоят ФВБ тузилмалари ва ФВДТнинг 105 нафар шахсий таркиби ҳамда 22 та махсус техникалари ёрдамида бартараф этилди.\nТошкент шаҳрида ҳам кузатилган сурункали ёғингарчиликлар оқибатида Юнусобод тумани Бодомзор 1-тор кўчасида, Олмазор тумани Уста Ширин кўчаси 85-уй олдида, М.Улуғбек тумани Ғазалкент, Яшнабод тумани Махтумқули, Шайхонтоҳур туман А.Навоий ва Абай кўчалари кесишмасида тўпланиб қолган ёмғир сувлари шаҳар ФВБнинг 1 та махсус техникаси, 4 нафар ёнғин-қутқарувчилари, ФВДТ хизматларининг 3 та махсус техникалари ва 30 нафар ишчилари томонидан бартараф этилди.\n12 март куни сурункали ёғингарчиликлар натижасида Ангрен шаҳар “Жигаристон” МФЙ ҳудудидан оқиб ўтувчи Навгарзон сойи қирғоғига яқин жойлашган ва сув ювиши хавфи бўлган “Турк” кўчаси 2 та хонадонда яшовчи 9 нафар фуқаролар хавфсиз ҳудудларга вақтинчалик кўчирилди.\n13 март куни Тошкент вилоятининг Нурафшон шаҳар “Муқимий” МФЙ, Янгийўл шаҳар “Файзобод” МФЙ Улуғбек кўчаси, “Наврўз” МФЙ, Янгийўл тумани “Қовунчи” МФЙ Истиқлол кўчаси 34-уй ҳовлиси, Оққўрғон тумани Фурқат кўчаси, Бўка тумани “Янги ҳаёт” МФЙ Навоий кўчасида тўпланиб қолган ёмғир сувлари ёнғин-қутқарув бўлинмаларининг 16 нафар қутқарувчилари, 4 та мотопомпа ва 2 та ёнғин-қутқарув техникаси ёрдамида бартараф этилди.\n– Халқаро аҳамиятга эга автомобиль йўллари ҳамда довон йўлларида юзага келган ҳолатлар ижтимоий тармоқларда кенг тарқалди, муҳокам қилинди. Бу борада қандай чоралар кўрилди?\n– Ҳақиқатан ҳам халқаро йўллар ва довон йўлларида турли табиий офатлар кузатилди. Масалан, “Тошкент-Ўш” автомобиль йўлининг “Қамчиқ” довонининг турли қисмларида тупроқ ва тош қисмлари ўпирилиши содир бўлди. Масалан, биргина 12 март куни “Ангрен – Поп” йўналишини 222 км.да йўлнинг чап томонида 20 м3 ҳамда 238 км. йўлнинг ўнг томонида тахминан 1350 м3 тупроқ ўпирилиши ҳолатлари бартараф этилди.\nДовоннинг турли ҳудудларида содир бўлган қор кўчкиларини, шунингдек, қутқарувчилар томонидан сунъий туширилган тошларни йўллардан тозалаш ишлари бажарилди. Ушбу кўчки билан боғлиқ содир бўлган ҳолатларни бартараф этиш учун 22 та махсус-муҳандислик техникалари ва 70 нафар қутқарувчилар ҳамда ишчилар ёрдамида жами 550 м3 шағал, 150 м3 тош, 176 дона темир-бетон ишлари бажарилди.\nТадбир давомида фуқароларни “Қамчиқ” довонидан манзилларига хавфсиз ташиш мақсадида “Ўзбекистон темир йўллари” АЖ томонидан соат 16:15дан бошлаб, “Ангрен-Поп” ва “Поп-Ангрен” темир йўл йўналишларида 1 та электровоз 10 та вагони билан (1000 кишига мўлжалланган) қатнови йўлга қўйилди.\n13 март куни Қашқадарё вилоятининг Китоб туманида кузатилган сурункали ёғингарчиликлар оқибатида “Алмати – Тошкент – Термиз” автомобиль йўлининг “Тахтақорача” довонида йўлнинг айрим қисмини ёмғир сувлари ювиши натижасида йўл четлари кўчиб тушган. Шу сабабли мазкур автомобиль йўлида икки томонлама ҳаракатлар вақтинчалик тўхтатилди. Автойўл хизматининг 37 нафар ишчилари ва 11 та махсус муҳандислик техникалари томонидан амалга оширилган ишлар эвазига хавф тўлиқ бартараф этилиб, 14 март куни соат 17:35 дан бошлаб икки томонлама автомобиль ҳаракатлари қатнови тикланди.\nУмуман, вазирлик тизимида ушбу йўналишдаги ишлар бир дақиқа бўлса-да тўхтаб қолгани йўқ. Ҳар куни, ҳар соат, ҳар бир ҳудудда ёғингарчиликларнинг оқибатларини бартараф этиш бўйича барча зарур чоралар олиб борилмоқда.\n– Гидрометеорология хизматининг маълумотларига қараганда, юртимизда узлуксиз ёмғир ёғиши яна давом этади. Ана шундай вазиятда аҳолига қандай тавсиялр бериш мумкин?\n– Ўтказилган таҳлиллар шуни кўрсатадики, ёмғир сувларининг ариқларда йиғилиб, тошиши ва аҳоли хонадонларига сув киришига ички ариқларнинг мунтазам тозаланмаслиги сабаб бўлаётир. Мавжуд канализация тармоқларига доимий техник хизмат кўрсатилмаган. Латоклар яроқсиз ҳолга келиб қолган, ўз вақтида таъмирланмаган, тозаланмаган.\nМана шу сабаблардан келиб чиқиб, қуйидагиларни таклиф этиш мумкин. Секторлар кесимларида фермер хўжаликлари, кластерлар ва аҳоли томонидан ички ариқларни қазиш, кенгайтириш бўйича оммавий ҳашарлар ўтказиш лозим. МФЙ ва ҚФЙлардаги кўчалар ва ариқларни инсон омили сабаб йиғилиб қолган маиший чиқиндилардан тозалаш, аҳолининг кўчалар ва ички ариқлар бўйи озодалигини сақлаш борасида экологик маданиятини ошириш бўйича тушунтириш ишларини олиб бориш лозим.\nМаҳаллалардаги марказий кўчалар, ариқ ва зовурлар, ички ер ариқларини, қувурларни, лотокларни тозалаш ва эскиларини таъмирлаш ёки янгисига алмаштириш бўйича тегишли идораларга таклифлар киритиш керак.\nКўп йиллик дарахтларга шакл бериш, қуриган шохларини кесиш ёки ўрнига янги ниҳоллар экиш мақсадга мувофиқ. Бундан ташқари, автомобиль йўллари остидан сел сувларини ўтказиш қувурларини тозалаш, сиғими кичик бўлганларини катталарига алмаштириш зарур. Бир сўз билан айтганда, атроф-муҳит озодалигига доимий эътиборда бўлиш турли табиий офатларнинг салбий оқибатлари юзага келмаслигида муҳим ўрин тутади.\nМуҳтарама Комилова, ЎзА мухбири